Γιάννης Μοσχονάς >> Νέα Εκπαίδευσης\n'' Δάσκαλος γίνε, αλήθεια αν ήρωας είσαι.\nκακά στοιχειά. Το μάγεμά τους λύσε. ''\nΤΑ ΝΕΑ ΤΗΣ ΕΚΠΑΙΔΕΥΣΗΣ ΣΕ ΤΙΤΛΟΥΣ\nΤο νέο Λύκειο , 30/3/2011\nΒάσεις εισαγωγής 2009 , 25/8/09\nΘέματα διαγωνισμού ΑΣΕΠ 2009 Μαθηματικών - Γνωστικό , 31/1/2009\nΘέματα διαγωνισμού ΑΣΕΠ 2009 Μαθηματικών - Διδακτική , 1/2/2009\nΘέματα διαγωνισμού ΑΣΕΠ 2009 Μαθηματικών - Παιδαγωγικά , 1/2/2009\nΘέματα διαγωνισμού ΑΣΕΠ 2009 Μαθηματικών - Απαντήσεις , 9/2/2009\nΕξεταστέα ύλη Ημερησίων Γενικών Λυκείων 2008-2009 24/9/08\nΕξεταστέα ύλη Εσπερινών Γενικών Λυκείων 2008-2009 24/9/08\nΕξεταστέα ύλη Ημερησίων ΕΠΑ.Λ. 2008-2009 24/9/08\nΔελτίο τύπου ΥΠ.Ε.Π.Θ. για τις νέες βάσεις εισαγωγής 31/8/2007\nΣτις 11 Σεπτεμβρίου ανοίγουν τα σχολεία 20/8/2007\nΗ αριθμητική των πανελλαδικών 15/3/2007\nΕυνοημένοι οι υποψήφιοι της Θεωρητικής Κατεύθυνσης\n- Χαμένοι της Θετικής 8/3/2007\nΝΟΜΟΣ ΠΛΑΙΣΙΟ εκτός πλαισίου! 21/2/2007\nΟι τελικές προτάσεις της εκπ/κής μεταρρύθμισης 1/2/2007\nΈρχονται αλλαγές στις εξετάσεις 4/11/2006\nΣυμφωνία για αναβολή της συζήτησης για το άρθρο 16 20/10/2006\nΕπέλαση στην Παιδεία 17/9/2006\nΔιορισμοί Εκπ/κών Β/θμιας Εκπ/σης για το Σχ. έτος 2006-2007 4/8/06\nH εξεταστέα ύλη των εκπαιδευτικών 1/8/2006\nΗ Παιδεία βουλιάζει από την αδιαφορία όλων μας 1/7/06\nΟι 43 μικροί Αϊνστάιν\nΝέος Διαγωνισμός ΑΣΕΠ Εκπαιδευτικών 2006\nΤι αλλάζει στην εκπαίδευση - Τι σημαίνουν οι αλλαγές\nΔιακρίσεις για 44 μαθητές στο διαγωνισμό Μαθηματικών\nΔελτίο τύπου του Υπουργείου Παιδείας για τις νέες βάσεις εισαγωγής στα ΑΕΙ και ΤΕΙ\nΑπό το Γραφείο Τύπου του Υπουργείου Παιδείας ανακοινώνονται τα εξής:\nΜετά την παραλαβή από την Αρμόδια Διεύθυνση του ΓΕΕΘΑ των σωστών στοιχείων των δοκιμασιών των υποψηφίων για την εισαγωγή τους στις Ανώτατες Στρατιωτικές Σχολές, η Αρμόδια Διεύθυνση του Υπουργείου Παιδείας προχώρησε με εντατικούς ρυθμούς στον επανέλεγχο των αποτελεσμάτων και στην κατάταξη των επιτυχόντων όπου αυτοί πέτυχαν.\nΑπό την ανάλυση των στοιχείων προκύπτει ότι, στην κατηγορία του 90%, δηλαδή των υποψηφίων οι οποίοι φέτος έδωσαν για πρώτη φορά εξετάσεις για την εισαγωγή τους στην Ανώτατη Εκπαίδευση, σε 150 Τμήματα ΑΕΙ και ΤΕΙ εμφανίζονται αυξομειώσεις στις βάσεις εισαγωγής.\nΑντίστοιχα, στην κατηγορία του 10%, δηλαδή αποφοίτων προηγουμένων ετών που δεν έλαβαν μέρος φέτος στις εξετάσεις και κρίθηκαν με το βαθμό που πέτυχαν παλαιότερα, αυξομειώσεις εμφανίζονται στις βάσεις εισαγωγής 18 Τμημάτων.\nΑπό την επεξεργασία των νέων στοιχείων επηρεάζονται συνολικά 342 υποψήφιοι από τους 65.945 επιτυχόντες (316 από την κατηγορία 90% και 26 από την κατηγορία 10%).\nΑπό αυτούς 187 (178 από την κατηγορία 90% και 9 από την κατηγορία 10%) κατατάσσονται σε Τμήματα ανώτερης προτίμησης από εκείνα που είχαν καταταχθεί αρχικά, ενώ 155 υποψήφιοι (138 από την κατηγορία του 90% και 17 από την κατηγορία 10%) σε Τμήματα χαμηλότερης προτίμησης από τα αρχικά.\n8 συνολικά υποψήφιοι (2 από την κατηγορία 90% και 6 από την κατηγορία 10%), οι οποίοι αρχικά εφέροντο ως εισαγόμενοι δεν κατατάσσονται σε κάποιο Τμήμα μετά τη νέα επεξεργασία.\nΔίδονται σήμερα στη δημοσιότητα πίνακες με τις βαθμολογίες (βάσεις) του τελευταίου εισαγομένου στα Τμήματα εκείνα όπου υπάρχουν διαφορές σε σχέση με τα αρχικά αποτελέσματα.\nΓια όσα Τμήματα δεν περιλαμβάνονται στους πίνακες αυτούς ισχύουν οι ήδη ανακοινωθείσες βάσεις.\nΠαράλληλα, τόσο οι βαθμολογίες όσο και τα ονομαστικά αποτελέσματα θα είναι διαθέσιμα από σήμερα το απόγευμα από το ΔΙΑΔΙΚΤΥΟ (στην ηλεκτρονική Δ/νση του ΥΠΕΠΘ: http://www.ypepth.gr), όπου οι ενδιαφερόμενοι θα μπορούν να πληροφορούνται τα αποτελέσματα πληκτρολογώντας τον οκταψήφιο κωδικό τους αριθμό και τα τρία τουλάχιστον πρώτα γράμματα του επωνύμου τους με κεφαλαία.\nΕπίσης, θα είναι δυνατή η πληροφόρηση και από τον αριθμό 1564 του Κέντρου Εξυπηρέτησης Πολιτών με πληκτρολόγηση του οκταψήφιου κωδικού αριθμού του κάθε υποψηφίου.\nΠαλιές και νέες βάσεις εισαγωγής 2007 σε ΑΕΙ και ΤΕΙ 90% 31/8/2007\nΠαλιές και νέες βάσεις εισαγωγής 2007 σε ΑΕΙ και ΤΕΙ 10% 31/8/2007\nwww.in.gr , Δευτέρα, 20/8/2007\nΤην Τρίτη 11 Σεπτεμβρίου αρχίζει η σχολική χρονιά σε όλα τα σχολεία της χώρας. Η διεξαγωγή των εκλογών δεν επηρεάζει τη θεσμοθετημένη έναρξη του σχολικού έτους. Ωστόσο, σύμφωνα με ανακοίνωση του υπουργείου Παιδείας, τα δημόσια σχολεία θα παραμείνουν κλειστά από την Παρασκευή 14 Σεπτεμβρίου έως και τη Δευτέρα 17 Σεπτεμβρίου για τη διεξαγωγή των βουλευτικών εκλογών. Το ίδιο χρονικό διάστημα θα παραμείνουν κλειστά και τα ιδιωτικά σχολεία, παρά το γεγονός ότι οι αίθουσές τους δεν χρησιμοποιούνται για την εκλογική διαδικασία.\nΗ αριθμητική των πανελλαδικών\nΗ αντίστροφη μέτρηση για τις πανελλαδικές εξετάσεις έχει αρχίσει. Το Σάββατο 19 Μαΐου θα καθίσουν στα θρανία 93.071 τελειόφοιτοι της Γ' λυκείου για να διεκδικήσουν 66.684 θέσεις σε ΑΕΙ και ΤΕΙ. Από αυτούς οι 74.571 τελειώνουν το λύκειο φέτος και οι 18.500 είναι απόφοιτοι προηγούμενων ετών.\n**Οι προσφερόμενες θέσεις δεν ταυτίζονται μ' αυτές που θα καταλάβουν εν τέλει οι υποψήφιοι, ελέω του βαθμολογικού ορίου του 10. Πέρυσι, πρώτη χρονιά εφαρμογής του μέτρου, έμειναν κενές περί τις 15.000 θέσεις συνολικά, κυρίως στα ΤΕΙ και σε ΑΕΙ της περιφέρειας. Η αύξηση ή η μείωση του συγκεκριμένου αριθμού εξαρτάται από πολυποίκιλους παράγοντες, όπως ο βαθμός δυσκολίας των θεμάτων, οι επιδόσεις των διαγωνιζομένων και οι προτιμήσεις τους όπως θα καταγραφούν στα μηχανογραφικά. Σε γενικές γραμμές ευκολότερα θέματα σημαίνουν κάλυψη περισσότερων θέσεων αλλά και εκτόξευση των βάσεων, ιδίως στις σχολές υψηλής ζήτησης.\nΜαθητές και απόφοιτοι προηγούμενων ετών εξετάζονται σε εθνικό επίπεδο σε 4 μαθήματα κατεύθυνσης, ανάλογα με το επιστημονικό πεδίο που έχουν επιλέξει, και σε δύο μαθήματα γενικής παιδείας το ένα εκ των οποίων είναι υποχρεωτικά η Νεοελληνική Γλώσσα. Το δεύτερο θα είναι ένα από τα ακόλουθα τέσσερα: Νεότερη Ελληνική Ιστορία, Μαθηματικά και Στοιχεία Στατιστικής, Βιολογία και Φυσική.\nΗ επιλογή μαθήματος\nΣύμφωνα με τον εκπαιδευτικό αναλυτή Χρ. Κάτσικα, η επιλογή του έκτου μαθήματος-κλειδιού έχει διαφανεί, αν και τυπικά οι δηλώσεις των μαθητών θα ολοκληρωθούν στο τέλος του β' τετραμήνου:\n«Τα Μαθηματικά και η Βιολογία Γενικής Παιδείας επιλέχθηκαν και φέτος από τους μαθητές σε ποσοστό 90%, ενώ η Ιστορία και η Φυσική προσέλκυσαν λιγότερο από το 10% των υποψηφίων.\n»Οι μαθητές της θεωρητικής κατεύθυνσης επέλεξαν ως έκτο μάθημα τη Βιολογία επειδή είναι ευκολότερη από την Ιστορία, ενώ όσοι στοχεύουν στις οικονομικές σχολές του 5ου πεδίου τα Μαθηματικά Γενικής Παιδείας» εξηγεί ο συνομιλητής μας. «Στην τεχνολογική αλλά και στη θετική κατεύθυνση η πλειονότητα των υποψηφίων επέλεξε τα Μαθηματικά, λίγοι τη Βιολογία και ελάχιστοι τη Φυσική».\n**Τα στοιχεία φανερώνουν επίσης ότι περισσότεροι από 50% των υποψηφίων θα δώσουν τη μάχη των εξετάσεων μέσω της τεχνολογικής κατεύθυνσης, περίπου το 35% αναμένεται να επιλέξουν τη θεωρητική και μόλις 13% τη θετική.\nΤο υπουργείο Παιδείας ανακοίνωσε φέτος την ίδρυση νέων τμημάτων και ορισμένες αλλαγές στα επιστημονικά πεδία. Ετσι, οι υποψήφιοι του ενιαίου λυκείου θα κληθούν να επιλέξουν από 493 τμήματα συνολικά. Τα 262 απ' αυτά ανήκουν σε ΑΕΙ, τα 200 σε ΤΕΙ, τα 8 στην Ανώτατη Εκκλησιαστική Ακαδημία, τα 21 είναι στρατιωτικά και αστυνομικά, ενώ υπάρχουν δύο σχολές Εμπορικού Ναυτικού.\nΟι συγκεκριμένες θέσεις μοιράζονται σε 20 ΑΕΙ, σε 15 ΤΕΙ, σε μία Ανώτατη Σχολή Παιδαγωγικής Τεχνολογικής Εκπαίδευσης (ΑΣΠΑΙΤΕ, πρώην ΣΕΛΕΤΕ), και σε μία Ανωτέρα Σχολή Τουριστικών Επαγγελμάτων (ΑΣΤΕ). Η γεωγραφική διασπορά των τμημάτων είναι μεγάλη, καθώς οι υποψήφιοι μπορούν να επιλέξουν σχολές ΑΕΙ ή ΤΕΙ σε 64 περιοχές της χώρας. Τμήματα υπάρχουν σε 14 πόλεις της Μακεδονίας, σε 9 της Πελοποννήσου, από 6 στην Κρήτη και τα νησιά του Αιγαίου, από 5 στα Ιόνια Νησιά και τη Θράκη και από 4 στην Ηπειρο και τη Θεσσαλία. Εκτός απ' την Αθήνα και τον Πειραιά σχολές ΑΕΙ και ΤΕΙ εδρεύουν σε 9 ακόμη πόλεις της Στερεάς.\n**Σε σχέση με πέρυσι περισσότερο ευνοούνται οι υποψήφιοι του 1ου επιστημονικού πεδίου, που θα έχουν 12 επιπλέον επιλογές, αφού τα 117 τμήματα του 2006 έγιναν 129. Στο 2ο και το 3ο πεδίο έχουν προστεθεί δύο τμήματα, στο 4ο τρία και στο 5ο μόλις ένα.\n**Οι πάνω από 30.000 υποψήφιοι της θεωρητικής κατεύθυνσης είναι οι πλέον ευνοημένοι από την κατανομή των θέσεων στα επιστημονικά πεδία.\nΟσοι κατευθύνονται στο 1ο πεδίο διεκδικούν 17.907 θέσεις, δηλ. 1.288 περισσότερες από πέρυσι. Αλλά και σε όσους επέλεξαν το 5ο πεδίο προσφέρονται 386 παραπάνω θέσεις, ήτοι 17.170 συνολικά.\nΑντίθετα, στα υπόλοιπα πεδία οι προσφερόμενες θέσεις είναι λιγότερες. Ετσι, οι 15.245 θέσεις του 2ου επιστημονικού πεδίου είναι κατά 441 λιγότερες από πέρυσι, οι 4.966 του 3ου πεδίου κατά 150 λιγότερες και οι 23.408 του 4ου πεδίου κατά 723 λιγότερες.\n**Η Θεολογική Αθήνας κατέχει τα πρωτεία στην αύξηση των εισακτέων. Οι 250 περσινές θέσεις γίνονται φέτος 300 και η ποσοστιαία αύξηση 20%.\nΑυξημένο αριθμό εισακτέων έχουν φέτος τα περισσότερα τμήματα δασκάλων και νηπιαγωγών, που τα τελευταία χρόνια παρουσιάζουν σημαντική άνοδο στη ζήτηση αλλά και τα τμήματα Κοινωνικής Ανθρωπολογίας. Στον αντίποδα βρίσκονται τα τμήματα Πληροφορικής, Φυσικής και Βιολογίας, στα οποία οι προσφερόμενες θέσεις μειώνονται.\nΕυνοημένοι οι υποψήφιοι της Θεωρητικής Κατεύθυνσης - Χαμένοι της Θετικής\nΑΛΛΑΖΕΙ ο χάρτης της πρόσβασης των υποψηφίων στα Ανώτατα και Ανώτερα Τεχνολογικά Ιδρύματα μετά την ανακοίνωση του αριθμού των εισακτέων από το ΥΠΕΠΘ , καθώς ο συσχετισμός θέσεων - υποψηφίων και η ανακατανομή των θέσεων αλλά και των τμημάτων ΑΕΙ - ΤΕΙ στα Επιστημονικά Πεδία δημιουργούν νέα δεδομένα.\nΟι φετινοί δυνάμει υποψήφιοι του Γενικού Λυκείου ανέρχονται στους 93.102. Σε σχέση με την περσινή χρονιά, φέτος παρουσιάζεται μείωση κατά 5.000 των υποψηφίων (- 5% περίπου) με ανώτατο αριθμό θέσεων (εκτός των Εκκλησιαστικών Ακαδημιών που έχουν ιδιαίτερους όρους πρόσβασης) τις 66.644 (-2% σε σχέση με την περσινή χρονιά).\nΟι πάνω από 30.000 υποψήφιοι της Θεωρητικής Κατεύθυνσης είναι οι πιο ευνοημένοι από την κατανομή των θέσεων στα Επιστημονικά Πεδία, αφού θα βρουν σημαντικά περισσότερες θέσεις και στο 1ο Επιστημονικό Πεδίο (η συντριπτική πλειονότητα το επιλέγει) αλλά και στο 5ο. Αντίθετα, λιγότερες θέσεις από την προηγούμενη χρονιά διεκδικούν οι πάνω από 45.000 υποψήφιοι της Τεχνολογικής Κατεύθυνσης όπως και οι πάνω από 10.000 υποψήφιοι της Θετικής.\nΕξάλλου τα δώδεκα επιπλέον τμήματα του 1ου Επιστημονικού Πεδίου σε σχέση με την προηγούμενη χρονιά ευνοούν περισσότερο τους υποψηφίους που θα τα δηλώσουν. Οι υπόλοιποι θα βρουν δύο τμήματα περισσότερα από πέρσι στο 2ο και στο 3ο Επιστημονικό Πεδίο, τρία περισσότερα στο 4ο και ένα περισσότερο όσοι κατευθύνονται στο 5ο Επιστημονικό Πεδίο.\nΤα περισσότερα Τμήματα Δασκάλων και Νηπιαγωγών αυξάνουν τις θέσεις εισακτέων ενώ το ίδιο γίνεται και με τα Τμήματα Κοινωνικής Ανθρωπολογίας αλλά και με τη... Θεολογική Αθήνας, η οποία αυξάνει τις θέσεις της σε ποσοστό 20% (!). Αντίθετα, τα περισσότερα Τμήματα Φυσικής, Χημείας, Βιολογίας και Πληροφορικής μειώνουν τις θέσεις τους.\nΤΑ ΝΕΑ , 08/03/2007\nΝΟΜΟΣ ΠΛΑΙΣΙΟ εκτός πλαισίου!\nΑσυλο: Καλύπτει όλους τους χώρους των ΑΕΙ. Για την άρση του αποφασίζει η Σύγκλητος με ομοφωνία.\nΦοίτηση: Απεριόριστη διάρκεια σπουδών.\nΣυγγράμματα: Ο καθηγητής προτείνει στον φοιτητή από 1 μέχρι 2 βιβλία ανά μάθημα (δωρεάν διανομή).\nΑσυλο: Καλύπτει όλους τους χώρους, στους οποίους γίνεται εκπαίδευση και έρευνα. Οι χώροι αυτοί καθορίζονται από τη Σύγκλητο του ΑΕΙ. Για την άρση του αποφασίζει το Πρυτανικό Συμβούλιο κατά πλειοψηφία.\nΦοίτηση: α. Για τους νεοεισερχόμενους φοιτητές διπλασιάζεται ο ελάχιστος χρόνος που απαιτείται για πρώτο πτυχίο. β. Για τους εγγεγραμμένους δίνονται επιπλέον 5 χρόνια.\nΣυγγράμματα: Ο φοιτητής επιλέγει 1 βιβλίο ανά μάθημα από κατάλογο συγγραμμάτων που συντάσσουν οι γενικές συνελεύσεις των τμημάτων. Διατηρείται το δικαίωμα της δωρεάν προμήθειας όλων των συγγραμμάτων που απαιτούνται για τη λήψη πτυχίων.\n1. Υποχρεωτική δημιουργία εσωτερικών κανονισμών ΑΕΙ.\n2. Εισαγωγή τετραετούς αναπτυξιακού προγράμματος, με την απειλή της περικοπής της χρηματοδότησης.\n3. Εισαγωγή γραμματέα (μάνατζερ) ΑΕΙ για τον συντονισμό των υπηρεσιών του.\nΑναζωπυρώνει την ένταση στα πανεπιστήμια η κυβέρνηση με τον νόμο για τα ΑΕΙ που κατέθεσε εσπευσμένα χθες στη Βουλή. Ο νέος νόμος: Αλλοιώνει τον θεσμό του ασύλου, φρενάρει τις καταλήψεις και υποχρεώνει τα ιδρύματα να λογοδοτούν στο όνομα της αυτοτέλειας. Σκληρές αντιδράσεις από την αντιπολίτευση, τους πανεπιστημιακούς και τους φοιτητές.\nΑσυλο * Συμβόλαια * Κανονισμοί * Μάνατζερ * Κονδύλια\nΤων ΕΛΕΝΑΣ ΒΑΡΙΝΟΥ, ΟΛΥΜΠΙΑΣ ΛΙΑΤΣΟΥ, ΑΝΝΑΣ ΑΝΔΡΙΤΣΑΚΗ\nΜε την απειλή της περικοπής των δημόσιων πόρων, τα Πανεπιστήμια υποχρεώνονται να ανταποκριθούν στις δεσμευτικές 4ετείς συμφωνίες με το κράτος, όπως αυτές ορίζονται από το νέο νόμο για τα ΑΕΙ. Στο όνομα της αυτοτέλειας που εκχωρεί στα Ιδρύματα, η κυβέρνηση κατέθεσε χθες στη Βουλή διατάξεις περισταλτικές σε κατοχυρωμένους θεσμούς (άσυλο) και κανόνες της ακαδημαϊκής λειτουργίας.\nΑναλαμβάνοντας την πρωτοβουλία της πολιτικής δράσης (όπως υπογράμμισε η υπουργός Παιδείας στις χθεσινές ανακοινώσεις) η κυβέρνηση έδωσε στη δημοσιότητα το νέο νόμο για τα ΑΕΙ, που ορίζει:\n- Την υποχρέωση των ΑΕΙ να καταρτίσουν εσωτερικό κανονισμό λειτουργίας. Εάν δεν συμμορφωθούν, τιμωρούνται με στέρηση έκδοσης διοικητικών πράξεων και κανονιστικών αποφάσεων. Σημειώνεται ότι το ζήτημα «εσωτερικός κανονισμός», την υποχρεωτική ισχύ του οποίου εισήγαγε ο ν. 2083 (νόμος Σουφλιά), προκάλεσε σωρεία αντιδράσεων στα Πανεπιστήμια,\nδιότι παρέπεμπε σε δυνατότητα πειθαρχικών μέτρων που στρέφονταν κυρίως εναντίον των φοιτητών. Γι' αυτό και στα περισσότερα Ιδρύματα ουδέποτε εφαρμόστηκε.\n- Τη δέσμευση των ΑΕΙ σε προγραμματική τετραετή συμφωνία με το ΥΠΕΠΘ, στη βάση της υλοποίησης προκαθορισμένων στόχων. Τα Ιδρύματα θα κρίνονται ως προς τη βιωσιμότητα και την αποδοτικότητά τους έναντι των συμπεφωνημένων στόχων. Ως προς το οικονομικό σκέλος, το τετραετές πρόγραμμα εξειδικεύεται, μεταξύ άλλων, και στον προγραμματισμό της χρηματοδότησης από άλλες πηγές, εκτός του κρατικού προϋπολογισμού.\nΣτην περίπτωση που ένα Πανεπιστήμιο δεν υποβάλει σχέδιο τετραετούς ακαδημαϊκού-αναπτυξιακού προγράμμματος, ή εάν αυτό δεν εγκριθεί από το υπουργείο Παιδείας βάσει κριτηρίων που συνδέονται κυρίως με τα αποτελέσματα του συστήματος αξιολόγησης των Ιδρυμάτων, τότε αναστέλλεται η κρατική χρηματοδότηση προς το ΑΕΙ.\nΤο σχέδιο νόμου περιορίζει:\n**Το θεσμό του ακαδημαϊκού ασύλου, αλλά και τη συνδικαλιστική δράση των φοιτητών, διότι:\n- Διατηρείται η διάταξη που περιελάμβανε το προσχέδιο νόμου του ΥΠΕΠΘ, ως προς το σκέλος της αναγνώρισης του ακαδημαϊκού ασύλου, η ερμηνεία της οποίας παραπέμπει στην περιστολή των κινητοποιήσεων των φοιτητών ανεξαρτήτως μορφής (καταλήψεις, συγκεντρώσεις, διαμαρτυρίες) εντός πανεπιστημιακών τειχών, διότι στην περίπτωση που αυτές παρεμποδίζουν την ακαδημαϊκή ή τη διοικητική λειτουργία των Ιδρυμάτων, συνιστούν παραβίαση του ακαδημαϊκού ασύλου. Οπότε νομιμοποιείται το αρμόδιο όργανο (δηλαδή το πρυτανικό συμβούλιο όπως ορίζεται από το νέο νόμο) να ζητήσει τη συνδρομή της αστυνομικής δύναμης.\n- Εξαιρείται του νομοθετικού πλαισίου ο προσδιορισμός των χώρων που καλύπτονται από το άσυλο και μετατοπίζεται στην ευθύνη των ΑΕΙ. Επαφίεται στις αποφάσεις των ακαδημαϊκών οργάνων (στη Σύγκλητο για τα ΑΕΙ και στη Συνέλευση για τα ΤΕΙ), εάν π.χ. στους γραμματειακούς, αύλειους ή υπαίθριους χώρους των Ιδρυμάτων αναγνωρίζεται ο θεσμός.\n«...Με τη σχετική διάταξη ενισχύεται και αποσαφηνίζεται η κατοχύρωση του ακαδημαϊκού ασύλου για την προάσπιση αποκλειστικά ακαδημαϊκών ελευθεριών και του δικαιώματος στη γνώση και τη μάθηση στην ανώτατη παιδεία. Με τον τρόπο αυτό αποτρέπεται η κατάχρηση του ακαδημαϊκού ασύλου για πράξεις που δεν έχουν καμία σχέση με την ακαδημαϊκή λειτουργία των ΑΕΙ», αναφέρεται στην Αιτιολογική Εκθεση επί του σχεδίου νόμου, ενώ η υπουργός Παιδείας ερωτώμενη σχετικά τόνισε «ουδεμία σχέση έχει η κυβέρνηση. Το άσυλο είναι θέμα των Πανεπιστημίων. Μπορείτε να τους ρωτήσετε. Δεν θα πω τίποτα άλλο».\nΣτη συνέντευξη Τύπου που παραχώρησε στο ΥΠΕΠΘ, η Μαριέττα Γιαννάκου δήλωσε πως η κυβέρνηση «εξήντλησε τα περιθώρια διαλόγου», ότι «δεν έχει κανένα λόγο να πάει σε εκλογές επειδή κάποιες μειοψηφίες αντιδρούν» και τέλος «δεν είναι κλειδοκράτορας» ώστε να γνωρίζει πότε θα ανοίξουν οι φοιτητές και οι καθηγητές τα Πανεπιστήμια.\nΤο ακαδημαϊκό άσυλο αναγνωρίζεται για την κατοχύρωση των ακαδημαϊκών ελευθεριών και για την προστασία του δικαιώματος στη γνώση, τη μάθηση και την εργασία όλων ανεξαιρέτως των μελών της ακαδημαϊκής κοινότητας των ΑΕΙ, και των εργαζομένων σε αυτά, έναντι οποιουδήποτε επιχειρεί να το καταλύσει.\nΤο ακαδημαϊκό άσυλο καλύπτει όλους τους χώρους των ΑΕΙ στους οποίους γίνεται εκπαίδευση και έρευνα. Οι χώροι αυτοί καθορίζονται με απόφαση και ευθύνη της Συγκλήτου για τα πανεπιστήμια και της Συνέλευσης για τα ΤΕΙ. Δεν επιτρέπεται η επέμβαση δημόσιας δύναμης στους παραπάνω χώρους, παρά μόνο κατόπιν πρόσκλησης ή άδειας του αρμόδιου οργάνου του ιδρύματος και με την παρουσία εκπροσώπου τής δικαστικής Αρχής.\nΑρμόδια όργανα είναι το Πρυτανικό Συμβούλιο ή το Συμβούλιο για τα ΤΕΙ, με δικαίωμα ψήφου όλων των μελών τους. Συνέρχονται άμεσα, αυτεπαγγέλτως ή ύστερα από καταγγελία. Αποφασίζουν κατά πλειοψηφία, τηρουμένων των διατάξεων του Εσωτερικού Κανονισμού τού οικείου ιδρύματος και του Κώδικα Διοικητικής Διαδικασίας.\nΕπέμβαση δημόσιας δύναμης χωρίς την άδεια του αρμοδίου οργάνου επιτρέπεται μόνον εφόσον διαπράττονται αυτόφωρα κακουργήματα ή αυτόφωρα εγκλήματα κατά της ζωής.\nΑυτοδιοίκηση - Οικονομική Διαχείριση των ΑΕΙ\nΤα ΑΕΙ υποχρεούνται να καταρτίσουν Εσωτερικό Κανονισμό Λειτουργίας σύμφωνα με τις διατάξεις του νόμου αυτού ή, αν ήδη έχουν, να τον προσαρμόσουν στον πρότυπο Γενικό Εσωτερικό Κανονισμό Λειτουργίας που θα καταρτίσει το ΕΣΥΠ. Σε περίπτωση μη συμμόρφωσής τους, τους απαγορεύεται η έκδοση κάθε διοικητικής πράξης ή κανονιστικών αποφάσεων.\nΤα ΑΕΙ υποχρεούνται να συντάξουν τετραετές ακαδημαϊκό-αναπτυξιακό πρόγραμμα εντός των ορίων του κρατικού Προϋπολογισμού και του Προγράμματος Δημοσίων Επενδύσεων. Εφόσον εγκριθεί το οικονομικό σκέλος, υπογράφεται με το ΥΠΕΠΘ δεσμευτική προγραμματική συμφωνία.\nΕάν, με ευθύνη των ΑΕΙ, δεν υπάρξει πρόγραμμα, αναστέλλεται κάθε κρατική χρηματοδότηση, με εξαίρεση τους πόρους για τη μισθοδοσία, την κάλυψη λειτουργικών δαπανών και τη φοιτητική μέριμνα.\nΤο πρόγραμμα συντάσσεται από τη Σύγκλητο ή τη Συνέλευση ΤΕΙ, ύστερα από γνώμη των Γενικών Συνελεύσεων των τμημάτων. Αναφέρεται σε ζητήματα ακαδημαϊκά, λειτουργικά και οικονομικά. Στα τελευταία συμπεριλαμβάνεται ο προγραμματισμός της χρηματοδότησης από άλλες πηγές, εκτός του κρατικού Προϋπολογισμού.\nΤο ΥΠΕΠΘ για την εκτίμηση του τετραετούς λαμβάνει υπ' όψιν τα αποτελέσματα της διαδικασίας αξιολόγησης.\nΓραμματέας του ΑΕΙ\nΗ θέση του γραμματέα συνίσταται για την εξυπηρέτηση των οργάνων και τον συντονισμό και τη διεύθυνση του έργου των οικονομικών και διοικητικών υπηρεσιών του ΑΕΙ.\nΕίναι πλήρους και αποκλειστικής απασχόλησης και διορίζεται ύστερα από προκήρυξη και εκλογή από τη Σύγκλητο ή τη Συνέλευση του ΤΕΙ. Είναι τετραετούς θητείας.\nΠεριορίζεται ο έλεγχος του Ελεγκτικού Συνεδρίου για την εκκαθάριση των δαπανών των ΑΕΙ στη νομιμότητα των δαπανών. Αφαιρείται ο έλεγχος της σκοπιμότητάς τους.\nΑν καθυστερήσει η εφαρμογή των προγραμμάτων, οι πόροι μεταφέρονται από ένα ΑΕΙ σε άλλο ΑΕΙ.\nΜπορούν να μεταφερθούν πόροι από ένα οικονομικό έτος σε επόμενο ή, εντός του ίδιου οικονομικού έτους, από κωδικό σε κωδικό τόσο του ετήσιου προϋπολογισμού λειτουργικών εξόδων του ιδρύματος όσο και του προϋπολογισμού των δημόσιων επενδύσεων, σε ποσοστό όχι άνω του 20% των προϋπολογισμών αυτών.\nΟ πρύτανης και οι αντιπρυτάνεις εκλέγονται από ειδικό Σώμα εκλεκτόρων που απαρτίζεται από το σύνολο: i) των μελών ΔΕΠ του πανεπιστημίου, ii) των προπτυχιακών και μεταπτυχιακών φοιτητών του πανεπιστημίου και iii) των βοηθών, επιστημονικών συνεργατών και επιμελητών, των μελών του Ειδικού και Εργαστηριακού Διδακτικού Προσωπικού (ΕΕΔΙΠ), των μελών του Ειδικού Τεχνικού Εργαστηριακού Προσωπικού (ΕΤΕΠ) και του Διοικητικού Προσωπικού του πανεπιστημίου. Το ποσοστό των ψήφων που έλαβε κάθε υποψήφιος συνδυασμός υπολογίζεται από το άθροισμα των ποσοστών που έλαβε ο συνδυασμός από καθεμιά από τις τρεις κατηγορίες εκλεκτόρων, τούτων πολλαπλασιαζόμενων με τους συντελεστές βαρύτητας 0,50, 0,40 και 0,10 αντίστοιχα και ανεξάρτητα από το ποσοστό προσέλευσης της κάθε κατηγορίας εκλεκτόρων.\nΩς ανώτατη διάρκεια φοίτησης ορίζεται ο ελάχιστος χρόνος σπουδών προσαυξανόμενος κατά 100%, με δικαίωμα παράτασης δύο εξαμήνων.\nΟσοι δεν έχουν συμπληρώσει τον ελάχιστο αριθμό εξαμήνων, μπορούν πέραν αυτού του χρόνου να συνεχίσουν τις σπουδές κατά πέντε έτη.\nΟσοι έχουν ήδη συμπληρώσει τον ελάχιστο αριθμό εξαμήνων, μπορούν να συνεχίσουν για πέντε ακόμη έτη.\nΟσοι έχουν υπερβεί το ανώτατο όριο φοίτησης, μπορούν (ύστερα από έγγραφη δήλωση) να συνεχίσουν για πέντε ακόμη ακαδημαϊκά έτη.\nΟλοι έχουν το δικαίωμα διακοπής σπουδών για χρόνο όχι μεγαλύτερο του ελάχιστου ορίου.\nΓια τους νεοεισερχόμενους δεν επιτρέπεται η επιλογή και εξέταση υποχρεωτικών μαθημάτων ανώτερων εξαμήνων αν δεν έχουν εξεταστεί επιτυχώς σε υποχρεωτικά μαθήματα κατώτερων εξαμήνων.\nΑν φοιτητής αποτύχει στην εξέταση υποχρεωτικού μαθήματος, μπορεί να εγγραφεί ξανά στο ίδιο μάθημα το επόμενο εξάμηνο. Αν αποτύχει στην εξέταση του τέλους του εξαμήνου, τότε έχει δικαίωμα να ζητήσει εξέταση από τριμελή εξεταστική επιτροπή.\nΑν αποτύχει στην επιτροπή, μπορεί να συνεχίσει να εγγράφεται στο μάθημα αυτό και σε επόμενα εξάμηνα, χωρίς δικαίωμα επιλογής και εξέτασης σε μαθήματα ανώτερων εξαμήνων που προϋποθέτουν επιτυχή εξέταση στο υποχρεωτικό αυτό μάθημα.\nΟι καθηγητές συντάσσουν κατάλογο συγγραμμάτων ανά υποχρεωτικό ή επιλεγόμενο μάθημα.\nΤο ένα δέκατο (1/10) του συνολικού αριθμού κάθε διανεμόμενου συγγράμματος σε κάθε ΑΕΙ παραχωρείται από το Κράτος στη βιβλιοθήκη του ΑΕΙ, εκτός εάν ήδη υπάρχει σε αυτήν ικανός αριθμός αντιτύπων.\nΠαρέχονται ανταποδοτικές υποτροφίες με υποχρέωση των φοιτητών σε μερική απασχόληση (μέχρι σαράντα ώρες μηνιαίως σε υπηρεσίες του Ιδρύματος).\nΠαρέχονται σε φοιτητές ή σπουδαστές με σοβαρά οικονομικά προβλήματα άτοκα εκπαιδευτικά δάνεια. Προϋπόθεση, η επιτυχής εξέταση σε όλα τα υποχρεωτικά μαθήματα του προηγούμενου εξαμήνου από αυτό στο οποίο φοιτούν.\nΔιαφάνεια - Δημοσιότητα\nΟι σχολές και τα τμήματα υποχρεούνται να διαθέσουν στον διαδικτυακό τους τόπο κάθε δυνατή πληροφόρηση για τα όργανα, τις αποφάσεις, τις διοικητικές πράξεις και τους διδάσκοντές τους.\nΚοινωνική λογοδοσία των ΑΕΙ\nΜέχρι το τέλος Απριλίου κάθε έτους, ο υπουργός Εθνικής Παιδείας καταθέτει στη Βουλή ετήσια έκθεση που περιλαμβάνει:\nα) Παρουσίαση και σχολιασμό των προγραμματισμών και απολογισμών των ΑΕΙ.\nβ) Αποτίμηση της κατάστασης της Ανώτατης Εκπαίδευσης, εκτίμηση προοπτικών και προτάσεις.\nγ) Αποτίμηση αποδοτικότητας της κρατικής χρηματοδότησης.\nΠροκηρύξεις - Εκλογή και εξέλιξη μελών ΔΕΠ\nΗ προκήρυξη της θέσης γίνεται από τον πρύτανη, ύστερα από απόφαση του τμήματος του ΑΕΙ στο οποίο έχει κατανεμηθεί η θέση.\nΓια την εκλογή, εξέλιξη ή μονιμοποίηση, το εκλεκτορικό σώμα απαρτίζεται κατά τα δύο τρίτα (2/3) από μέλη ΔΕΠ του οικείου τμήματος, και κατά το ένα τρίτο (1/3) από μέλη ΔΕΠ άλλων τμημάτων του ιδίου ή άλλων ΑΕΙ. Το σύνολο των μελών τού εκλεκτορικού σώματος δεν μπορεί να είναι μικρότερο από έντεκα και δεν μπορεί να υπερβαίνει τα τριάντα. Στο εκλεκτορικό σώμα μετέχουν μέλη ΔΕΠ της βαθμίδας για την οποία γίνεται η κρίση και των ανώτερων από αυτήν.\nΕνα τουλάχιστον από τα μέλη της τριμελούς εισηγητικής επιτροπής απαιτείται να προέρχεται από τμήμα άλλου ΑΕΙ της ημεδαπής ή της αλλοδαπής.\nΔιορισμός μελών ΔΕΠ\nΟ διορισμός και η μονιμοποίηση γίνονται από τον πρύτανη. Η πράξη δημοσιεύεται απευθείας στην Εφημερίδα της Κυβερνήσεως. Το ΥΠΕΠΘ μπορεί αυτεπάγγελτα να ελέγξει τη νομιμότητα της πράξης.\nΟι τελικές προτάσεις της εκπ/κής μεταρρύθμισης\n"Δεν θα υποκύψουμε στις πιέσεις μια μειοψηφίας που δεν θέλει να αλλάξει τίποτε στα Πανεπιστήμια", ξεκαθάρισε χθες για άλλη μια φορά η υπουργός Παιδείας κ. Μαριέττα Γιαννάκου, που φέρεται αποφασισμένη στη Σύνοδο των πρυτάνεων να παρουσιάσει τις τελικές προτάσεις για την εκπαιδευτική μεταρρύθμιση στην τριτοβάθμια εκπαίδευση.\nΕν τω μεταξύ, οι φοιτητές καταληψίες συνεχίζουν τις κινητοποιήσεις τους, ενώ σχεδιάζουν να οργανώσουν διαδηλώσεις διαμαρτυρίας στο Καστρί το ερχόμενο Σάββατο που θα γίνει η έκτακτη σύνοδος των πρυτάνεων, στην οποία θα είναι παρούσα και η κ. Γιαννάκου.\nΑπό την πλευρά της η υπουργός τόνισε ότι στη Δημοκρατία μπορεί όποιος θέλει διαδηλώνει», ενώ εξέφρασε την άποψη ότι η πλειονότητα των καθηγητών αντιλαμβάνεται ότι πρέπει να προσαρμοστούμε στα νέα δεδομένα. Δεν μπορεί η Ελλάδα να απέχει και να αποκλίνει από τα καλά Πανεπιστήμια της Ευρώπης», εξήγησε.\nΗ υπουργός Παιδείας εξέφρασε την εκτίμηση ότι μόνο μια μικρή μερίδα των εκπαιδευτικών είναι που κατεβαίνει στους δρόμους και προανήγγειλε ότι στη Σύνοδο των πρυτάνεων το Σάββατο θα υποστηρίξει τις θέσεις της για ενίσχυση της αυτοτέλειας των Πανεπιστημίων με κοινωνική λογοδότηση.\nΑναφερόμενη στην πρωτοβουλία των 1.000 πανεπιστημιακών καθηγητών που στηρίζουν τις μεταρρυθμίσεις και κρατούν αποστάσεις από τους συνδικαλιστές της ΠΟΣΔΕΠ που κρατούν κλειστά τα Πανεπιστήμια με απεργίες, επεσήμανε ότι οι ακαδημαϊκοί έχουν καταθέσει τις προτάσεις τους στο υπουργείο Παιδείας, πολλές από τις οποίες τις έχει λάβει υπ' όψιν.\nΗ κυβέρνηση δεν έχει καμία πρόθεση να ιδιωτικοποιήσει την Παιδεία αλλά να ενισχύσει και και να εκσυγχρονίσει τη δημόσια παιδεία», δήλωσε χθες ο αναπληρωτής κυβερνητικός εκπρόσωπος κ. Ευάγγελος Αντώναρος.\nΣε ερώτηση σχετική με τη δήλωση της υπουργού Παιδείας ότι μικρή μερίδα εκπαιδευτικών αντιδρά στις αλλαγές, ο κ. Αντώναρος διευκρίνισε ότι η υπουργός προφανώς εννοούσε πως η μεγάλη πλειοψηφία των Ελλήνων πολιτών που παρακολουθούν τα όσα γίνονται, έχει την ίδια αγωνία με την κυβέρνηση, το ίδιο μέλημα, την αναβάθμιση της δημόσιας παιδείας».\nΜε πανεκπαιδευτικό συλλαλητήριο συνεχίστηκαν χθες οι αντιδράσεις για την επικείμενη αναθεώρηση του άρθρου 16. Συνέχιση των καταλήψεων αποφάσισαν οι γενικές συνελεύσεις των φοιτητών στις περισσότερες σχολές.\nΚαθηγητές ΑΕΙ, φοιτητές και εκπαιδευτικοί των δημόσιων σχολείων που αντιδρούν στην αναθεώρηση του άρθρου 16 για τα μη κρατικά Πανεπιστήμια και για τον νέο νόμο - πλαίσιο που προωθεί η κυβέρνηση συμμετείχαν στο νέο συλλαλητήριο, που ξεκίνησε στις 12.30 από τα Προπύλαια.\nΗ ΠOΣΔΕΠ έχει κηρύξει τριήμερη απεργία από την Τετάρτη έως και αύριο. Σύμφωνα με την απόφαση της ΠOΣΔΕΠ, από τις 5 Φεβρουαρίου αρχίζει η απεργία διαρκείας των πανεπιστημιακών, ωστόσο αύριο θα συγκληθεί εκ νέου η Διοικούσα Επιτροπή της Oμοσπονδίας, προκειμένου να εκτιμήσει την κατάσταση και να αποφασίσει για την απεργία διαρκείας.\nΜΙΚΡΟΕΠΕΙΣΟΔΙΑ ΣΤΗΝ ΠΟΡΕΙΑ\nΜε τη συμμετοχή φοιτητών και εκπαιδευτικών όλων των βαθμίδων πραγματοποιήθηκε χθες πανεκπαιδευτικό συλλαλητήριο στο κέντρο της Θεσσαλονίκης. Η πορεία ξεκίνησε από το Πολυτεχνείο, διέσχισε το κέντρο της πόλης, κινήθηκε προς το υπουργείο Μακεδονίας - Θράκης και κατέληξε στα πανεπιστήμια. Οι διαδηλωτές πραγματοποίησαν στάσεις διαμαρτυρίας μπροστά από τα γραφεία μέσων ενημέρωσης, ενώ κατέλαβαν για λίγα λεπτά ιδιωτικό πανεπιστημιακό φροντιστήριο, επί της Εγνατίας.\n* Στο μεταξύ ενώ η πορεία βρισκόταν σε εξέλιξη, άγνωστοι επιχείρησαν να κάψουν όχημα με διπλωματικές πινακίδες της Αλβανίας. Σύμφωνα με την Πυροσβεστική Υπηρεσία, οι δράστες έριξαν μολότοφ στο αυτοκίνητο που ήταν σταθμευμένο επί της Αγίας Σοφίας, αλλά η φωτιά, χάρη στην έγκαιρη επέμβαση πυροσβεστών, δεν επεκτάθηκε. Οι νεαροί έκαψαν ακόμη καφάο, έσπασαν τζαμαρία του Ταχυδρομικού Ταμιευτηρίου, επί της Αγίου Δημητρίου, και πέταξαν πυρσούς στο Αστυνομικό Τμήμα Λευκού Πύργου.\nΈρχονται αλλαγές στις εξετάσεις\nΜιλάει στα «ΝΕΑ» ο πρόεδρος του Εθνικού Συμβουλίου Παιδείας Θάνος Βερέμης, για τις προτάσεις της επιτροπής που θα κατατεθούν εντός του Νοεμβρίου\nΑποσυνδέεται το Λύκειο από τις εισαγωγικές - δημιουργείται προκαταρκτικό έτος σπουδών\nΈπειτα από τις προτάσεις για τη μεταρρύθμιση στα Πανεπιστήμια, ήρθε η ώρα της αλλαγής του εξεταστικού συστήματος. Οι εξετάσεις για την εισαγωγή στα ΑΕΙ θα φύγουν από τα Λύκεια, ενώ στα Πανεπιστήμια προτείνεται να δημιουργηθεί προκαταρκτικό έτος σπουδών!\nΌπως δηλώνει στα «ΝΕΑ» ο πρόεδρος του Εθνικού Συμβουλίου Παιδείας (ΕΣΥΠ) Θάνος Βερέμης, μέσα στον Νοέμβριο θα συγκληθεί η επιτροπή του ΕΣΥΠ που θα συντάξει τις προτάσεις για τη μεταρρύθμιση του εξεταστικού συστήματος, οι οποίες αναμένεται να οριστικοποιηθούν μέχρι τα Χριστούγεννα ή τις αρχές του επόμενου έτους. Ο κ. Βερέμης, που δήλωσε προ ημερών ότι σκοπεύει να παραιτηθεί αν δεν προχωρήσει η μεταρρύθμιση στα ΑΕΙ, δηλώνει τώρα ότι δεν παραιτείται, καθώς η κ. Γιαννάκου τον διαβεβαίωσε ότι οι αλλαγές θα γίνουν πριν από τις επόμενες εκλογές, αλλά ελπίζει ότι δεν θα αναβληθεί ούτε η αλλαγή στο εξεταστικό, ώστε επιτέλους το Λύκειο να γίνει αυτόνομο. Σύμφωνα με τον πρόεδρο του ΕΣΥΠ, οι βασικές προτάσεις που θα μορφοποιηθούν από την επιτροπή (και τις οποίες έχουν δημοσιοποιήσει «ΤΑ ΝΕΑ» κατ' αποκλειστικότητα από τις 6 Μαΐου 2006) έχουν ως εξής:\nΜε βαθμό κοντά στο 15. Το Λύκειο αποσυνδέεται από την εξεταστική διαδικασία και δημιουργείται Εθνικό Κέντρο Εξετάσεων. Οι μαθητές, είτε βάσει του βαθμού τους που θα πρέπει να είναι κοντά στο 15 είτε κατόπιν εξετάσεων σε 4 μαθήματα (δεν έχει συζητηθεί ακόμα), εισάγονται σε προκαταρκτικό έτος πανεπιστημιακών σπουδών. Στο έτος αυτό προετοιμάζονται σε γενικά μαθήματα, με ύλη επιλογής των Πανεπιστημίων, ώστε κατόπιν να εισαχθούν στη Σχολή επιλογής τους, βάσει των επιδόσεών τους κατά τη διάρκεια του έτους. Η διδασκαλία θα γίνεται σε κτίρια των Λυκείων από καθηγητές τόσο της Μέσης όσο και της Ανώτατης Εκπαίδευσης. Η ύλη θα βασίζεται στα όσα οι μαθητές έχουν διδαχθεί στο σύνολο της Δευτεροβάθμιας Εκπαίδευσης. Στη διάρκεια του έτους αυτού, οι υποψήφιοι φοιτητές θα προσανατολίζονται σταδιακά προς το πανεπιστημιακό τμήμα που προτιμούν.\nΘα αφαιρεθεί. Το προκαταρκτικό έτος θα αφαιρεθεί είτε από την πανεπιστημιακή εκπαίδευση είτε από την πρωτοβάθμια. Στην πρώτη περίπτωση - η οποία όμως αναμένεται να συναντήσει ισχυρές αντιδράσεις - η χώρα θα έχει τριετή κύκλο πανεπιστημιακών σπουδών, όπως συμβαίνει λ.χ. σε βρετανικά ιδρύματα.\nΕπίσης υπάρχει η σκέψη να ζητείται από τους μαθητές της Γ' Λυκείου να δηλώσουν σε ποια Σχολή επιθυμούν να εισαχθούν. Όσοι ζητήσουν να εισαχθούν σε Σχολές όπου η ζήτηση είναι μικρότερη από την προσφορά θέσεων, θα εισάγονται χωρίς εξετάσεις, εφόσον βέβαια έχουν βαθμό πάνω από τη βάση. Έτσι θα έχουν και ένα έτος όφελος, κάτι που θα λειτουργήσει ως κίνητρο για την επιλογή Σχολών χαμηλής ζήτησης. Οι υπόλοιποι θα εισάγονται στο προπαρασκευαστικό έτος.\nΤΑ ΝΕΑ 2/11/2006\n(Σχόλιο: Κάθε φορά που ακούω για αλλαγές στην Παιδεία τρομάζω για το μέλλον της!...Γιατί άραγε;)\nΣυμφωνία για αναβολή της συζήτησης για το άρθρο 16\nΤης Αθηνάς Σαλούστρου , Ε.Ρ.Τ. 20/10/2006\nΝέα δεδομένα στο χώρο της τριτοβάθμιας εκπαίδευσης δημιουργεί η αναβολή της συζήτησης του άρθρου 16 για την ίδρυση μη κρατικών πανεπιστημίων. Το επίμαχο άρθρο επρόκειτο να απασχολήσει την αρμόδια Επιτροπή της Βουλής την ερχόμενη Τετάρτη, ημέρα που έχει προγραμματιστεί έξω από τη Βουλή νέο πανεκπαιδευτικό συλλαλητήριο από τους απεργούς εκπαιδευτικούς.\nΤην πρόταση για αναβολή διατύπωσε γραπτά εκ μέρους του ΠΑΣΟΚ ο Ανδρέας Λοβέρδος και η Κυβέρνηση από τη μεριά της την αποδέχτηκε.\nΚατά τον εισηγητή της αξιωματικής αντιπολίτευσης για τη συνταγματική αναθεώρηση, ήδη από την έναρξη των εργασιών της Επιτροπής για την αναθεώρηση του Συντάγματος, είχε συμφωνηθεί ότι επίμαχα άρθρα που αφορούν την ανώτατη εκπαίδευση, τις σχέσεις Κράτους και Εκκλησίας, τη δασοπροστασία κ.ά., θα έφταναν ξεχωριστά στην Επιτροπή στο τέλος της σχετικής διαδικασίας, τον Ιανουάριο. "Δε θ' αφήσουμε τη ΝΔ να κάνει την ατζέντα της συζήτησης για το Σύνταγμα με βάση την πολιτική επικαιρότητα και όχι τα συμφωνηθέντα ανάμεσα στους βουλευτές όλων των κομμάτων", δήλωσε σχετικά ο κ. Λοβέρδος.\nΑπό την πλευρά του, ο πρόεδρος της Επιτροπής Γιάννης Τραγάκης, δεσμεύθηκε να έχει απαντήσει στο αίτημα του ΠΑΣΟΚ έως αύριο. Ωστόσο απαντώντας απόψε σε ερώτηση δημοσιογράφων σχετικά με το γραπτό αίτημα του δήλωσε: "Συνεννοήθηκα με την Κυβέρνηση και αποφασίστηκε πως αφού το ΠΑΣΟΚ, ζητά, επίσημα, αναβολή δεν έχουμε κανένα λόγο να μην το διευκολύνουμε".\nΠΗΓΗ: Ε.Ρ.Τ. 20/10/2006\nΕπέλαση στην Παιδεία\nΤης Βίβιαν Μπενέκου από το «Έθνος της Κυριακής» 17/9/2006\nΗ Υπουργός Παιδείας Κα Mαριέττα Γιαννάκου\nΠλήρη ανατροπή στη Δευτεροβάθμια Eκπαίδευση εισηγείται το πόρισμα του Eθνικού Συμβουλίου Παιδείας που έχει ήδη στα χέρια της η υπουργός Παιδείας Mαριέττα Γιαννάκου.\nOι συνεχείς εξετάσεις και μάλιστα όχι ενδοσχολικές, αλλά σε περιφερειακό επίπεδο από τη Γ' τάξη του γυμνασίου μέχρι και τη Γ' λυκείου και η επαναφορά της «μοριοδότησης» του βαθμού της B' λυκείου για την εισαγωγή στα πανεπιστήμια, είναι δύο βασικοί άξονες των σχεδιαζόμενων αλλαγών που επαναφέρουν τους μαθητές από το γυμνάσιο κιόλας σε «καθεστώς» μόνιμης εξέτασης και στο συνεχές «κυνήγι» του βαθμού για εισαγωγή στα πανεπιστήμια. Eιδικά για τους τελειόφοιτους του λυκείου προτείνεται «εξεταστικό μπαράζ», αφού εκτός των πανελλαδικών (κατά την πρόταση, η διενέργειά τους επιβάλλεται να παραμείνει στην αρμοδιότητα του υπ. Παιδείας), προβλέπονται και απολυτήριες εξετάσεις όχι ενδοσχολικές, αλλά σε περιφερειακό επίπεδο.\nΓια τους καθηγητές προτείνεται η επιπλέον παραμονή τους 10 ώρες την εβδομάδα στο σχολείο, τη στιγμή μάλιστα που τα αιτήματα της απεργιακής κινητοποίησης των δασκάλων και καθηγητών περιλαμβάνουν τη μείωση του ωραρίου τους, ενώ για την αξιολόγηση του έργου τους προτείνεται σειρά νέων... τεχνικών («ατομικός φάκελος υλικού του καθηγητή» κ.ά.).\nOι μέχρι σήμερα σχεδιασμοί και αποφάσεις του υπ. Παιδείας έχει αποδειχθεί ότι βασίζονται σχεδόν αποκλειστικά στις προτάσεις του EΣYΠ. H θύελλα που προκάλεσαν τα πρόσφατα πορίσματά του σε AEI-TEI αναμένεται να επαναληφθεί τώρα στη δευτεροβάθμια εκπαίδευση, αφού οι αλλαγές, που αυτή τη στιγμή βρίσκονται ως ολοκληρωμένη πρόταση στο γραφείο της υπουργού, αναμένεται να δημοσιοποιηθούν επίσημα μέχρι το τέλος του 2006.\nOι μελετητές καταλήγουν σημειώνοντας ότι κανένα σύστημα εισαγωγής δεν θα πετύχει, εάν δεν αναβαθμιστεί η τεχνική εκπαίδευση. Tο συμπέρασμά τους όμως ακούγεται παράδοξο, τη σχολική χρονιά που μόλις ξεκίνησε, αφού η τεχνική εκπαίδευση είναι σχεδόν ανύπαρκτη, μετά το κλείσιμο δεκάδων TEE και την πρόχειρη μετατροπή τους σε επαγγελματικά λύκεια.\nΠως θα συνυπολογίζονται οι βαθμοί B' και Γ' Λυκείου\nΣύμφωνα με την πρόταση του EΣYΠ, ο βαθμός του απολυτηρίου της Γ Λυκείου θα συνυπολογίζεται στον βαθμό πρόσβασης στην Tριτοβάθμια Eκπαίδευση. Σε περιορισμένο ποσοστό (της τάξεως του 20%) θα πρέπει να συνυπολογίζεται ο γενικός βαθμός της B τάξης λυκείου με τον γενικό βαθμό της Γ λυκείου. Oπως τονίζεται στο πόρισμα, η μη μοριοδότηση της επίδοσης των μαθητών στη B λυκείου δεν δίνει κίνητρο στους μαθητές προκειμένου να εξασφαλιστεί η συνεχής εγρήγορσή τους και η καλύτερη προετοιμασία τους για τις εξετάσεις της Γ λυκείου. Για την αποφυγή κοινωνικών πιέσεων προς τους εκπαιδευτικούς για ελαστικότερη βαθμολόγηση, προτείνεται οι γραπτές εξετάσεις της B λυκείου να γίνονται σε περιφερειακό επίπεδο.\nΣτα σχολεία και μετά το μάθημα οι καθηγητές\nΠροτείνεται η αύξηση των ωρών παρουσίας -κατά τουλάχιστον δέκα ώρες την εβδομάδα- των εκπαιδευτικών στα σχολεία. Oι πέραν των διδακτικών καθηκόντων ώρες θα αξιοποιηθούν για τη συνεργασία των εκπαιδευτικών με τον διευθυντή, τους άλλους εκπαιδευτικούς, τους γονείς και τους μαθητές. Σήμερα η παρουσία των εκπαιδευτικών στο σχολείο πρακτικά περιορίζεται στο ωράριο διδασκαλίας, παρά το γεγονός ότι προβλέπεται η έως και 30 ώρες παραμονή τους στο σχολείο. «Δεν προτείνουμε την ομηρία των εκπαιδευτικών, εφόσον δεν υπάρχει λόγος παραμονής τους στο σχολείο, αλλά τη διαθεσιμότητα του εκπαιδευτικού για 10 ώρες, πλέον των διδακτικών του υποχρεώσεων», αναφέρει χαρακτηριστικά η Eκθεση.\nΔιδακτική στήριξη για τους «αδύναμους»\nΓια τους «αδύνατους» μαθητές και μαθήτριες προτείνεται διδακτική στήριξη την οποία θα αναλάβει ο σύλλογος διδασκόντων στα σχολεία. H ενισχυτική διδασκαλία πρέπει να εντάσσεται σε ένα διευρυμένο ωράριο της σχολικής μονάδας και στο κανονικό ωράριο του εκπαιδευτικού. Oι μαθητές που παρουσιάζουν αδυναμίες συμμετέχουν σε ενισχυτική διδασκαλία, την οποία αναλαμβάνουν ειδικά επιμορφωμένοι εκπαιδευτικοί. Oι μαθητές επίσης που δεν απολύονται, παρακολουθούν για ένα τετράμηνο ειδικά ενισχυτικά τμήματα και συμμετέχουν σε εξετάσεις επαναληπτικές (Φεβρουάριος) και παραδίδουν μια εργασία έπειτα από συνεχή συνεργασία σε τακτές ώρες που ορίζονται από το Πρόγραμμα, με εκπαιδευτικό που έχει προσληφθεί γι αυτό τον λόγο.\nAξιολόγηση του έργου των εκπαιδευτικών\nΓια την αξιολόγηση των καθηγητών προτείνονται οι εξής διαδικασίες:\n- Διαδικασία υπηρεσιακής αξιολόγησης: Mε τη διαδικασία αυτή ελέγχεται η συνέπεια του εκπαιδευτικού ως προς τον ρόλο του και τις δεσμεύσεις του στο συγκεκριμένο σχολικό περιβάλλον, το «ήθος» συνεργασίας, τόσο με τους μαθητές και τους γονείς όσο και με τους συναδέλφους, τους σχολικούς συμβούλους και τον διευθυντή και, τέλος, ως προς την ανάληψη πρωτοβουλιών που συμβάλλουν στο θετικό κλίμα του σχολείου και στην αναβάθμιση της ποιότητας του εκπαιδευτικού έργου. Aρμόδιος για τη σύνταξη της υπηρεσιακής αξιολόγησης είναι ο διευθυντής και ο εκπαιδευτικός έχει δικαίωμα ένστασης.\n- Aπολογισμός του εκπαιδευτικού έργου: Θα λαμβάνεται υπόψη πέρα από το «βιβλίο ύλης» και ο φάκελος υλικού, στον οποίο ο καθηγητής θα καταχωρεί τον προγραμματισμό και τα δείγματα δουλειάς του (σχέδια μαθήματος, φύλλα εργασιών κ.λπ.). Στη συνέχεια ο σχολικός σύμβουλος θα συντάσσει εκθέσεις βασιζόμενος στην παρακολούθηση των διδασκαλιών του ενδιαφερόμενου, στη συνέντευξη και στην εξέταση του φακέλου υλικού.\nAξιολόγηση του σχολείου\nΣτην πρόταση περιγράφονται δύο κατευθύνσεις: H εσωτερική αξιολόγηση του σχολείου καθώς και η εξωτερική. H αξιολόγηση της σχολικής μονάδας γίνεται κατόπιν συνεργασίας της ομάδας εσωτερικής αξιολόγησης με την ομάδα εξωτερικής αξιολόγησης. Mόνο που δεν διευκρινίζεται στην Eκθεση της Eπιτροπής ποιος θα κάνει την εξωτερική αξιολόγηση...\nΔημιουργία φακέλου του μαθητή\nΗ δημιουργία του φακέλου υλικού του μαθητή προτείνεται ως ένα από τα κριτήρια αξιολόγησης. Ο φάκελος υλικού του μαθητή που θα περιέχει το σύνολο των εργασιών του. H ποιότητα και ένας ελάχιστος αριθμός εργασιών θα πρέπει να επηρεάζουν τον συνολικό γενικό βαθμό κατά τάξη.\nOι τρεις άξονες των εισηγήσεων\nΣύμφωνα με την «Eκθεση για τη Δευτεροβάθμια Eκπαίδευση» του EΣYΠ, που παρουσιάζει σήμερα το «Eθνος της Kυριακής», ζητείται:\nOι γραπτές απολυτήριες εξετάσεις του γυμνασίου να γίνονται όχι εντός σχολείου αλλά σε περιφερειακό επίπεδο και τα γραπτά των μαθητών να διορθώνονται από εκπαιδευτικούς άλλου σχολείου. Tο ίδιο προτείνεται και για την A τάξη του λυκείου, δηλαδή η θεσμοθέτηση εξετάσεων σε επίπεδο περιφέρειας για να διαπιστωθούν τυχόν ελλείψεις στα μαθήματα που είναι απαραίτητα στην κατεύθυνση που θέλουν να ακολουθήσουν οι μαθητές και οι μαθήτριες.\nΟ βαθμός της Β' Λυκείου\nΗ επαναφορά του συνυπολογισμού του βαθμού της Β λυκείου στο βαθμό πρόσβασης στα ΑΕΙ-ΤΕΙ. Η σύντομη εφαρμογή του ίδιου μέτρου είχε προκαλέσει σειρά ενστάσεων, με κύρια το ότι οι μαθητές «κυνηγούσαν» τον βαθμό πρόσβασης με ό,τι αυτό συνεπάγεται (φροντιστήρια κ.α.) και η κατάργησή του υπήρξε η πρώτη πανηγυρική μεταρύθμιση της κ. Γιαννάκου στην παιδεία.\nH αύξηση κατά 10 ώρες την εβδομάδα της παραμονής των καθηγητών στα σχολεία. Παράλληλα προτείνεται αύξηση των ωρών διδασκαλίας κάποιων μαθημάτων, αφού για τους μαθητές θα πρέπει να θεωρείται προϋπόθεση για την προαγωγή του, σε ανώτερη βαθμίδα η γνώση Πληροφορικής και Αγγλικών.\nProject στην A τάξη, εξετάσεις στην Γ\nΣτα προγράμματα Σπουδών του γυμνασίου προτείνεται η υιοθέτηση της διαθεματικότητας, με διδασκαλία σχεδίων δράσης (project) που επιλέγουν οι ίδιοι οι μαθητές και οι μαθήτριες και που αφορούν τις ανάγκες της ζωής τους και σχετίζονται με την τοπική κοινωνία. Προτείνεται λοιπόν, το πρόγραμμα να οργανωθεί σε δύο βασικούς τομείς: στο κυρίως πρόγραμμα και στην ελεύθερη ζώνη δραστηριοτήτων (με αύξηση του υπάρχοντος ωραρίου ή μείωση των ωρών διδασκαλίας κάποιων αντικειμένων). Για τους βαθμούς των μαθητών στο γυμνάσιο θα ελέγχεται: η επίδοσή τους στα τρία τρίμηνα, η επίδοσή τους στην τελική γραπτή εξέταση και ο βαθμός που προκύπτει από τη συνθετική εργασία που έχει αναλάβει ο μαθητής σε συνεργασία με τον επόπτη εκπαιδευτικό και από τη συμμετοχή του σε διαθεματικό σχέδιο δράσης του σχολείου του. Για τη Γ γυμνασίου το αξιολογικό πλαίσιο θα διαφοροποιείται ως προς τις γραπτές εξετάσεις, ώστε να αποκτήσει διαφορετικό κύρος το Aπολυτήριο Γυμνασίου: οι γραπτές εξετάσεις γίνονται σε επίπεδο περιφέρειας και τα γραπτά των μαθητών κάθε σχολείου διορθώνονται από εκπαιδευτικούς άλλου σχολείου.\nEπαναφορά της μοριοδότησης του βαθμού της B' για είσοδο στο Πανεπιστήμιο\nH A' λυκείου αποτελεί τον βασικό κόμβο για τις μετέπειτα επιλογές του μαθητή, γι αυτό πρέπει να ενισχυθούν τα προγράμματα επαγγελματικού προσανατολισμού στην τάξη. Στη B λυκείου οι μαθητές και οι μαθήτριες θα συμμετέχουν σε εξετάσεις σε επίπεδο περιφέρειας. O βαθμός σε κάθε μάθημα θα προκύπτει από τον προφορικό βαθμό, από τον βαθμό σε ατομική εργασία που παραδίδει, από τον βαθμό της γραπτής εξέτασης σε εξετάσεις σε επίπεδο περιφέρειας. O βαθμός του απολυτηρίου της B λυκείου θα συμμετέχει σε μικρό ποσοστό στον βαθμό πρόσβασης στην Tριτοβάθμια Eκπαίδευση. Στη Γ λυκείου οι μαθητές και οι μαθήτριες συμμετέχουν σε εξετάσεις επιπέδου περιφέρειας σε τέσσερα μαθήματα γενικής Παιδείας: Γλώσσα, Πληροφορική, Ξένη Γλώσσα, Kοινωνικές Eπιστήμες και σε Πανελλαδικές εξετάσεις στα μαθήματα της κατεύθυνσης. O βαθμός του απολυτηρίου της Γ λυκείου θα συνυπολογίζεται στον βαθμό πρόσβασης στην Tριτοβάθμια Eκπαίδευση.\nEπιμένει στη συνταγή των Πανελλαδικών\nO έλεγχος και η διενέργεια των εξετάσεων να παραμείνει στο YΠEΠΘ. Δεν πρέπει να δίνονται εξετάσεις ανά Σχολή (σύστημα που ίσχυε πριν από το 1964), είναι ανέφικτο τώρα που υπάρχουν εκατοντάδες Σχολών. Eπίσης, αν κάθε Σχολή καθορίζει το περιεχόμενο των εξετάσεων - τότε ποια ακριβώς μαθήματα και ποια ύλη θα μελετούν οι υποψήφιοι;\nTο σύστημα των εισαγωγικών θέλει μια συστηματική λύση. Aυτό σημαίνει ότι πρέπει οπωσδήποτε να περάσει από τη φάση της προκαταρκτικής έρευνας: μια επιτροπή εμπειρογνωμόνων, θα πρέπει να προχωρήσει σε δύο τουλάχιστον έρευνες (μια αποτίμηση και αξιολόγηση όλων των συστημάτων που εφαρμόστηκαν στην Eλλάδα από τον πόλεμο και εντεύθεν και μια συγκριτική λεπτομερή μελέτη των συστημάτων πρόσβασης στην Tριτοβάθμια και της σχέσης τους με τη Δευτεροβάθμια σε άλλα κράτη. Kανένα σύστημα δεν πρόκειται να «επιτύχει» αν δεν αναβαθμιστεί η Δευτεροβάθμια Eκπαίδευση και μάλιστα η Tεχνική.\nOταν τα TEE αναβαθμιστούν κατάλληλα και οι γονείς πειστούν ότι τα TEI δεν αποτελούν τη μόνη βιώσιμη λύση για τα παιδιά τους, θα πάψει αυτή η αδικαιολόγητη από τα πράγματα και την αγορά εργασίας προτίμηση προς τα Πανεπιστήμια και η πίεση για το λύκειο θα περιοριστεί στον φυσιολογικό της όγκο: αυτό υποδεικνύουν 45 χρόνια αλλαγών στο σύστημα εισαγωγής στην Tριτοβάθμια Eκπαίδευση. Aν το σύστημα που θα εφαρμοστεί θέλει ριζικές αλλαγές, αυτές θα πρέπει να προετοιμαστούν προσεκτικά (έστω και σε χρόνο ενός ή δύο ετών), να δοκιμαστούν (όσο είναι δυνατόν) και ύστερα να τεθούν σε εφαρμογή.\nΈθνος της κυριακής 17/9/2006\nΤο ΥπΕΠΘ ανακοίνωσε τον διορισμό 5.220 εκπαιδευτικών\nToυς διορισμούς 5.220 εκπαιδευτικών για το σχολικό έτος 2006-2007, ανακοίνωσε το υπουργείο Εθνικής Παιδείας και Θρησκευμάτων.\n1. Στην Πρωτοβάθμια Εκπαίδευση 1.100 δάσκαλοι (κλάδου ΠΕ70) και 884 νηπιαγωγοί (κλάδου ΠΕ60) σε περιοχές διορισμού και σε δυσπρόσιτα σχολεία για την κάλυψη οργανικών κενών.\n2. Στη Δευτεροβάθμια Εκπαίδευση εκτός των κλάδων ΠΕ6, ΠΕ11, ΠΕ18 διορίζονται 3.236 εκπαιδευτικοί.\nΟι διορισμοί των εκπαιδευτικών που ανήκουν στους κλάδους ΠΕ6, ΠΕ11, ΠΕ18 θα ανακοινωθούν την Δευτέρα 7 Αυγούστου.\nΠΙΝΑΚΑΣ ΕΚΠ/ΚΩΝ Β/ΘΜΙΑΣ ΕΚΠ/ΣΗΣ ΠΟΥ ΔΙΟΡΙΖΟΝΤΑΙ\nH εξεταστέα ύλη των εκπαιδευτικών\nΟι 6.888 θέσεις εισακτέων εκπαιδευτικών που θα πληρωθούν με διαγωνισμό ο οποίος θα διεξαχθεί φέτος από τον ΑΣΕΠ και που θα αφορούν τα σχολικά έτη 2007-2008 και 2008-2009 κατανέμονται ως εξής: στην Πρωτοβάθμια Εκπαίδευση 3.540 και στη Δευτεροβάθμια Εκπαίδευση 3.348.\nΣύμφωνα με ασφαλείς πληροφορίες, οι θέσεις ανά ειδικότητα θα είναι κατά προσέγγιση:\nΔάσκαλοι 2.500, Νηπιαγωγοί 1.000, Φιλόλογοι 850, Μαθηματικοί 420, Κοινωνιολόγοι 25, Θεολόγοι 85, Καλλιτεχνικών Μαθημάτων 85, Οικονομολόγοι 85, Γυμναστές 50, Φυσικοί - Χημικοί - Βιολόγοι - Γεωλόγοι 420, Αγγλικής Γλώσσας 610 (συζητείται μείωση κατά 25%). Αυξημένες - σε σχέση με τους προηγούμενους διαγωνισμούς - θα είναι οι θέσεις για Καθηγητές Γερμανικής Γλώσσας (400 περίπου), και Γαλλικής Γλώσσας (240 περίπου).\nΤελικά δεν θα υπάρχουν θέσεις εισακτέων για τους καθηγητές Πληροφορικής, γεγονός που δημιουργεί νέα δεδομένα για τις Τριτοβάθμιες Σχολές Πληροφορικής οι οποίες από τις οποίες εξέρχονται πάνω από 2.500 χιλιάδες πτυχιούχοι ετησίως.\nΕπίσης φέτος δεν θα προκηρυχθεί διαγωνισμός για τους καθηγητές τεχνικών μαθημάτων, καθώς σύμφωνα με το ΥΠΕΠΘ δεν έχει ξεκαθαρίσει το τοπίο με την κατάσταση στην επαγγελματική εκπαίδευση (ΕΠΑΛ - ΕΠΑΣ). Να σημειωθεί ότι από τον προσεχή Σεπτέμβριο αρχίζει η πρώτη τάξη του Επαγγελματικού Λυκείου, γεγονός που θα επιφέρει ανακατανομή στο δυναμικό των TEE.\nH ΕΞΕΤΑΣΤΕΑ ΥΛΗ\nII. ΔΕΥΤΕΡΟΒΑΘΜΙΑ ΕΚΠΑΙΔΕΥΣΗ\nΚΛΑΔΟΣ ΠΕ 01 ΘΕΟΛΟΓΩΝ\nI. Οι υποψήφιοι πρέπει να γνωρίζουν τον σκοπό, τους επιμέρους στόχους και το περιεχόμενο του μαθήματος των Θρησκευτικών στο Γυμνάσιο και στο Λύκειο, όπως αναφέρονται στα ισχύοντα Αναλυτικά Προγράμματα.\nII. Οι υποψήφιοι καλούνται να απαντήσουν σε ερωτήματα που αναφέρονται στην επόμενη ύλη:\nA. Εισαγωγή - Ερμηνεία της Αγίας Γραφής\n1. Εισαγωγή στην Παλαιά Διαθήκη.\n2. Ιστορία της εποχής της Καινής Διαθήκης.\n3. Ερμηνεία της Καινής Διαθήκης ( Ευαγγέλια και Επιστολές του Παύλου ).\nB. Εκκλησιαστική Ιστορία\n1. Οργάνωση και θεσμοί της Εκκλησίας.\n2. Δομή και εξέλιξη της χριστιανικής λατρείας.\n3. Οι πατέρες της Εκκλησίας και η θεολογική γραμματεία\nκατά τους τρεις πρώτους αιώνες.\n4. Οι Οικουμενικές Σύνοδοι.\n5. H εκκλησιαστική τέχνη στην Ανατολή και τη Δύση\n(αρχιτεκτονική - ζωγραφική).\n6. Το σχίσμα Ανατολικής και Δυτικής Εκκλησίας.\n7. H Δυτική Εκκλησία: Ρωμαιοκαθολικισμός και Προτεσταντισμός.\nΓ. Θέματα Δογματικής και Λατρείας\n1. Χριστιανική κοσμολογία και ανθρωπολογία.\n2. H θεολογία της Αγίας Τριάδος.\n3. H Χριστολογία.\n4. H Εκκλησιολογία.\n5. Δόγμα και ήθος.\n6. Θεολογία της λατρείας.\nΔ. Χριστιανισμός και Θρησκεύματα\n1. Χριστιανισμός και σύγχρονος κόσμος (κριτική θεώρηση).\n4. Ινδουισμός - Γιόγκα.\nΚΛΑΔΟΣ ΠΕ 02 ΦΙΛΟΛΟΓΩΝ\nA. APXAIA ΕΛΛΗΝΙΚΗ ΓΛΩΣΣΑ KAI ΓΡΑΜΜΑΤΕΙΑ\nI. Οι υποψήφιοι πρέπει:\nα. Να γνωρίζουν:\n1. Τους σκοπούς και τους στόχους διδασκαλίας της Αρχαίας Ελληνικής Γλώσσας και Γραμματείας, σύμφωνα με το ισχύον Πρόγραμμα Σπουδών του Γυμνασίου (ΔΕΠΠΣ /ΑΠΣ ΦΕΚ 303β/2003 και 304β/2003) και Ενιαίου Λυκείου (ΕΠΠΣ /ΠΣ, ΦΕΚ 131β/2002).\n2. Τα βασικά στοιχεία της Αρχαίας Ελληνικής Γραμματείας:\n· Περίοδοι ανάπτυξης της Αρχαίας Ελληνικής Γραμματείας.\n· Είδη λόγου (ποιητικού και πεζού).\n· Εκπρόσωποι: Όμηρος, Σοφοκλής, Θουκυδίδης, Αριστοτέλης (έργα και βίος).\n3. Την Αρχαία Ελληνική Γλώσσα στο γραμματικό, συντακτικό και σημασιολογικό επίπεδο.\n4. Να μεταφράζουν στα Νέα Ελληνικά τα αναφερόμενα κατωτέρω στην εξεταστέα ύλη κείμενα από το πρωτότυπο, της Αττικής Πεζογραφίας ή ποιητικά.\nβ. Να κατανοούν, να ερμηνεύουν και να αναλύουν κείμενα της Αρχαίας Ελληνικής Γραμματείας από το πρωτότυπο και από μετάφραση.\nII. Στην εξεταστέα ύλη περιλαμβάνονται τα ακόλουθα κείμενα:\nA. Κείμενα από μετάφραση:\nΟμήρου Οδύσσεια : ραψ. α, ε.\nB. Κείμενα από πρωτότυπο:\n1. Σοφοκλέους Αντιγόνη: Ολόκληρη η τραγωδία\n2. Θουκυδίδου «Περικλέους Επιτάφιος»: Ολόκληρη η δημηγορία.\n3. Αριστοτέλους Ηθικά Νικομάχεια: Ολόκληρο το B' Βιβλίο.\nΓ. Άγνωστο αρχαιοελληνικό πεζό κείμενο της Αττικής διαλέκτου\nB. ΝΕΟΕΛΛΗΝΙΚΗ ΓΛΩΣΣΑ KAI ΝΕΟΕΛΛΗΝΙΚΗ ΛΟΓΟΤΕΧΝΙΑ\nI. Οι υποψήφιοι πρέπει να γνωρίζουν:\n1. Τους σκοπούς και τους διδακτικούς στόχους του μαθήματος της Νεοελληνικής Γλώσσας και Νεοελληνικής Λογοτεχνίας σύμφωνα με το ισχύον πρόγραμμα Σπουδών του Γυμνασίου (ΔΕΠΠΣ/ΑΠΣ, ΦΕΚ 303β/2003 και 304β/2003) και Ενιαίου Λυκείου (ΕΠΠΣ /ΠΣ, ΦΕΚ 131β /2002).\n2. Τα στοιχεία δομής και λειτουργίας της Νέας Ελληνικής Γλώσσας σε όλα τα επίπεδα της χρήσης της, όπως ορίζεται από το ισχύον Αναλυτικό Πρόγραμμα του μαθήματος «Νεοελληνική Γλώσσα» για το Γυμνάσιο (ΔΕΠΠΣ /ΑΠΣ, ΦΕΚ 303β /2003 και 304β/2003) και «Έκφραση-Έκθεση» για το Ενιαίο Λύκειο (ΕΠΠΣ /ΠΣ, ΦΕΚ 131β /2002).\n3. Τα βασικά στοιχεία από την Ιστορία της Νεοελληνικής Γραμματολογίας (περίοδοι και φάσεις ανάπτυξης, Σχολές, χαρακτηριστικά τους, τάσεις και κύριοι εκπρόσωποι κάθε Σχολής).\n4. Να προβαίνουν στην ερμηνευτική ανάλυση ενός λογοτεχνικού νεοελληνικού κειμένου (πεζού ή ποιητικού) που περιλαμβάνεται στο έργο των παρακάτω λογοτεχνών:\nΔιονύσιος Σολωμός: 1. «Ελεύθεροι Πολιορκημένοι», 2. «Γυναίκα της Ζάκυθος», 3. «Κρητικός».\nΓεώργιος Βιζυηνός: Τα διηγήματα: 1. «Το αμάρτημα της μητρός μου», 2. «Μεταξύ Πειραιώς και Νεαπόλεως», 3. «Ποίος ήτον ο φονεύς του αδερφού μου;», 4. «Αι συνέπειαι της παλαιάς ιστορίας», 5. «Το μόνον της ζωής του ταξείδιον», 6. «Διατί η μηλιά δεν έγινε μηλέα», 7. «Μοσκώβ Σελήμ».\nΚωνσταντίνος Καβάφης: Τα «154 αναγνωρισμένα» από τον ίδιο τον ποιητή «Ποιήματα».\nΓεώργιος Σεφέρης: «Ημερολόγιο Καταστρώματος» A' και B'.\nΟι θεματικές ενότητες στις οποίες θα εξεταστούν οι υποψήφιοι είναι οι εξής:\n1. Ο ελληνικός κόσμος από το τέλος των Περσικών Πολέμων έως τον θάνατο του M. Αλεξάνδρου (323 π.X.).\n2. Το Βυζάντιο και η Δύση από το Σχίσμα των δύο Εκκλησιών (1054) έως και την Άλωση της Κωνσταντινούπολης από τους Οθωμανούς Τούρκους (1453).\n3. Το ελληνικό κράτος στο διεθνές πλαίσιο από την ίδρυσή του έως το τέλος του 20ού αιώνα.\nΚΛΑΔΟΣ ΠΕ 03 ΜΑΘΗΜΑΤΙΚΩΝ\n1. Λογισμός στο σύνολο R των πραγματικών αριθμών, απόλυτη τιμή πραγματικού αριθμού, νιοστή ρίζα πραγματικού αριθμού, λογισμός με πολυώνυμα, εξισώσεις - ανισώσεις και συστήματα.\n2. Τριγωνομετρικοί αριθμοί, τριγωνομετρικές συναρτήσεις, βασικές τριγωνομετρικές εξισώσεις & ανισώσεις, τριγωνομετρικοί αριθμοί αθροίσματος γωνιών, μετασχηματισμοί τριγωνομετρικών παραστάσεων, επίλυση τριγώνου.\n3. Αριθμητική και γεωμετρική πρόοδος.\n4. Πίνακες, ορίζουσες και επίλυση γραμμικών συστημάτων.\n5. Λογισμός στο σύνολο C των μιγαδικών αριθμών, συζυγείς μιγαδικοί, μέτρο μιγαδικού, τριγωνομετρική μορφή μιγαδικού, επίλυση της zν = α, α C, πολυωνυμικές εξισώσεις στο C.\n1. Πραγματικές συναρτήσεις, όριο και συνέχεια συνάρτησης.\n2. Εκθετική και λογαριθμική συνάρτηση.\n3. Διαφορικός λογισμός (Παράγωγος συνάρτησης - Παραγώγιση - Ρυθμός μεταβολής - Βασικά θεωρήματα Διαφορικού Λογισμού - Μελέτη συνάρτησης).\n4. Ολοκληρωτικός λογισμός (Το ορισμένο ολοκλήρωμα - Το Θεμελιώδες Θεώρημα του Απειροστικού Λογισμού - Το αόριστο ολοκλήρωμα - Μέθοδοι ολοκλήρωσης - Διαφορικές εξισώσεις με χωριζόμενες μεταβλητές και γραμμικές διαφορικές εξισώσεις 1ης τάξεως - Εφαρμογές του ολοκληρώματος).\n1. Βασικές έννοιες.\n2. Παρουσίαση στατιστικών δεδομένων (Κατανομή συχνοτήτων / σχετικών συχνοτήτων - Γραφική παράσταση κατανομής συχνοτήτων / σχετικών συχνοτήτων - Ομαδοποίηση παρατηρήσεων - Καμπύλες συχνοτήτων).\n3. Μέτρα θέσης και διασποράς.\n4. Γραμμική παλινδρόμηση.\n5. Γραμμική συσχέτιση.\n1. Δειγματικός χώρος - ενδεχόμενα.\n2. H έννοια της πιθανότητας (Νόμος των μεγάλων αριθμών - Κλασικός και αξιωματικός ορισμός της πιθανότητας - Κανόνες λογισμού των πιθανοτήτων).\n3. Συνδυαστική (Βασική αρχή απαρίθμησης - διατάξεις - συνδυασμοί).\n4. Δεσμευμένη πιθανότητα, ανεξάρτητα ενδεχόμενα, κατανομή Bernoulli.\n1. Αξιωματική θεμελίωση της Ευκλείδειας γεωμετρίας, η έννοια της απόδειξης, παραλληλία και καθετότητα.\n2. Ιδιότητες τριγώνων, παραλληλογράμμων και τραπεζίων, εγγράψιμα και περιγράψιμα τετράπλευρα.\n3. Θεώρημα του Θαλή, όμοια τρίγωνα, Πυθαγόρειο θεώρημα, μετρικές σχέσεις στο τρίγωνο και στον κύκλο.\n4. Εμβαδά πολυγώνων, κανονικά πολύγωνα, μέτρηση κύκλου.\n5. Ευθείες και επίπεδα στον χώρο, κυρτά πολύεδρα, στερεά εκ περιστροφής, μέτρηση στερεών.\nστ. Αναλυτική Γεωμετρία\n1. Διανύσματα, συντεταγμένες στο επίπεδο και στον χώρο, εσωτερικό και εξωτερικό γινόμενο διανυσμάτων.\n2. Εξίσωση ευθείας, γωνία δύο ευθειών, απόσταση σημείου από ευθεία, εμβαδόν τριγώνου.\n3. Εξίσωση κύκλου, παραβολής, έλλειψης, υπερβολής.\n4. H εξίσωση Ax2+Bxy+Γy2+Δx+Ey+Ζ=0.\nΚΛΑΔΟΣ ΠΕ 04.01 ΦΥΣΙΚΩΝ\nA1. ΦΥΣΙΚΗ (Ως κύριο μάθημα ειδικότητας για τους Φυσικούς)\n- Κίνηση σε μια διάσταση.\n- Κίνηση σε δύο διαστάσεις. Νόμοι του Νεύτωνα.\n- Έργο - Ενέργεια - Συντηρητικές δυνάμεις - Διατήρηση της ενέργειας.\n- Ορμή - Διατήρηση ορμής - Κρούσεις - Ώθηση - Κέντρο μάζας - Κίνηση συστήματος σωματιδίων.\n- Περιστροφή στερεού σώματος γύρω από σταθερό άξονα (Κινηματική περιστροφικής κίνησης - Κινητική ενέργεια λόγω περιστροφής - Υπολογισμός ροπής αδράνειας - Ροπή - Σχέση ροπής και γωνιακής επιτάχυνσης - Έργο (στην περιστροφική κίνηση) - Κύλιση σώματος - Στροφορμή υλικού σημείου και στερεού σώματος - Διατήρηση στροφορμής - Ισορροπία στερεού σώματος.\n- Μηχανικές - Ηλεκτρομαγνητικές ταλαντώσεις (Απλές αρμονικές ταλαντώσεις) - Ενέργεια στις ταλαντώσεις - Απλό εκκρεμές - Φυσικό εκκρεμές- Φθίνουσες ταλαντώσεις - Εξαναγκασμένες ταλαντώσεις - Στροφικές ταλαντώσεις.\n- Νόμος παγκόσμιας έλξης - Πεδίο βαρύτητας - Χαρακτηριστικά πεδίου βαρύτητας.\n- Καταστάσεις ύλης - Πίεση - Εξάρτηση πίεσης από το βάθος - Άνωση - Είδη ροής - Ρευματικές γραμμές και εξίσωση συνεχείας - Εξίσωση Bernoulli - Δυναμική άνωση - Πραγματικά ρευστά (Εσωτερική τριβή - Νόμος Poiseille).\n- Είδη κυμάτων - Οδεύοντα κύματα - Αρμονικά κύματα - Υπέρθεση και συμβολή κυμάτων - Ταχύτητα κύματος σε γραμμικό ελαστικό μέσο - Αρχή του Huygen - Ανάκλαση, διάθλαση, περίθλαση - Στάσιμα κύματα - Στάσιμα κύματα σε χορδές και ηχητικούς σωλήνες - Ταχύτητα ηχητικών κυμάτων - Ενέργεια και ένταση ηχητικών κυμάτων - Αντικειμενικά και υποκειμενικά χαρακτηριστικά ήχου - Φαινόμενο Doppler.\n- Μηδενικός νόμος θερμοδυναμικής - Θερμομετρικές κλίμακες - Θερμική διαστολή στερεών και υγρών - Θερμότητα - Εσωτερική ενέργεια - Έργο - Θερμιδομετρία - Διάδοση θερμότητας - 1ο Θερμοδυναμικό αξίωμα - Αντιστρεπτές μεταβολές αερίων - Ισόθερμη μεταβολή - Ισόχωρη μεταβολή - Ισοβαρής μεταβολή - Αδιαβατική μεταβολή - Εξίσωση ιδανικών αερίων - Ειδικές θερμότητες ιδανικών αερίων - Μοριακό μοντέλο της πίεσης ιδανικού αερίου - Μοριακή ερμηνεία της Θερμοκρασίας - Βαθμοί ελευθερίας - Θεώρημα ισοκατανομής - Κατανομή Maxwell-Boltzmann - Καταστατική εξίσωση Van der Waals - Θερμικές μηχανές και 2ο Θερμοδυναμικό αξίωμα - Μηχανή Carnot - Ψυκτικές μηχανές και αντλίες θερμότητας - Εντροπία - Μεταβολές της εντροπίας στα αέρια - Εντροπία και αταξία, υποβάθμιση της ενέργειας.\n- Νόμος του Coulomb - Αγωγοί, μονωτές, ημιαγωγοί - Χαρακτηριστικά του Ηλεκτρικού πεδίου (Ένταση, Δυναμικό, Διαφορά Δυναμικού) - Κίνηση φορτισμένων σωματιδίων σε ηλεκτρικό πεδίο - Νόμος του Gauss - Χαρακτηριστικά φορτισμένων αγωγών - Χωρητικότητα αγωγού, πυκνωτή - Πυκνωτές με διηλεκτρικό - Συνδεσμολογίες πυκνωτών - Ενέργεια πυκνωτή - Ηλεκτρικό ρεύμα - Αντίσταση και νόμος του ΟΗΜ - Εξάρτηση της αντίστασης από τα γεωμετρικά στοιχεία του αγωγού και τη θερμοκρασία - Μοντέλα ηλεκτρικής αγωγιμότητας - Συνδεσμολογίες αντιστάσεων - Ηλεκτρεγερτική Δύναμη - Κανόνες Kirchhoff - Μεταβατικά φαινόμενα σε κύκλωμα RC - Ενέργεια και Ισχύς συνεχούς ρεύματος - Μαγνητικό πεδίο, Ένταση μαγνητικού πεδίου - Πείραμα Oesterd - Νόμος Biot-Savart - Νόμος Ampere - Μαγνητικό πεδίο χαρακτηριστικών αγωγών (κυκλική σπείρα, ευθύγραμμος αγωγός άπειρου μήκους, πηνίο) - Μαγνητική ροή - Νόμος του Gauss για μαγνητικό πεδίο - Ρεύματα μετατόπισης - Δύναμη Laplace - Δύναμη Lorenz - Ρευματοφόρος σπείρα σε μαγνητικό πεδίο - Κίνηση φορτισμένων σωματιδίων σε μαγνητικό πεδίο - Φαινόμενο Hall - Μαγνητισμός στην ύλη - Μαγνητικό πεδίο της Γης - Νόμος Faraday για την επαγωγή - Ηλεκτρεγερτική δύναμη από επαγωγή σε κινούμενους αγωγούς - Κανόνας του Lenz - Ηλεκτρεγερτική δύναμη από αυτεπαγωγή - Αμοιβαία επαγωγή - Ηλεκτρεγερτική δύναμη από επαγωγή και ηλεκτρικό πεδίο - Ρεύματα Eddy - Εξισώσεις Maxwell - Μεταβατικά φαινόμενα σε κύκλωμα R, L σε σειρά - Εναλλασσόμενο ρεύμα - Κυκλώματα εναλλασσομένου ρεύματος σε σειρά και παράλληλα - Ενέργεια και Ισχύς εναλλασσόμενου ρεύματος - Μετασχηματιστές - Ηλεκτρομαγνητικά κύματα - Ενέργεια Ηλεκτρομαγνητικού κύματος - Ορμή και Πίεση ακτινοβολίας.\n1. Φύση του φωτός - Μετρήσεις της ταχύτητας του φωτός - Ανάκλαση και διάθλαση του φωτός - Διασπορά και πρίσματα - Ολική ανάκλαση - Αρχή του Fermat - Επίπεδα και σφαιρικά κάτοπτρα - Οπτικά όργανα - Λεπτοί φακοί και σφάλματα φακών - Συμβολή του φωτός και πείραμα του Young - Περίθλαση - Γραμμική και κυκλική πόλωση του φωτός - Φάσματα εκπομπής και απορρόφησης.\nζ. Στοιχεία από τη θεωρία της σχετικότητας\n2. Μετασχηματισμοί Γαλιλαίου - Πείραμα Michelson-Morley - Αρχές της ειδικής θεωρίας της σχετικότητας - H έννοια του ταυτοχρόνου - Συστολή μήκους - Διαστολή χρόνου - Μετασχηματισμοί Lorenz - Σχετικιστική ορμή - Σχετικιστική ενέργεια - Σχετικιστικό φαινόμενο Doppler - Αρχή της ισοδυναμίας - Πειράματα ελέγχου της γενικής θεωρίας της σχετικότητας.\n- Ακτινοβολία μέλανος σώματος - Φωτοηλεκτρικό φαινόμενο - Φαινόμενο Compton - Άτομο Bohr - Ατομικά φάσματα - Κυματικές ιδιότητες σωματιδίων - Εξίσωση Schrφdinger - Αρχή αβεβαιότητας - Σωματίδιο σε πηγάδι δυναμικού άπειρου βάθους - Σωματίδιο σε πηγάδι δυναμικού πεπερασμένου βάθους - Φαινόμενο σήραγγας - Απλός αρμονικός ταλαντωτής.\n- Το άτομο του υδρογόνου - Κυματοσυναρτήσεις για το άτομο του υδρογόνου - Κβαντικοί αριθμοί - Το spin του ηλεκτρονίου - H απαγορευτική αρχή του Pauli - Ατομικά φάσματα και φάσμα των ακτίνων X - Διέγερση, αποδιέγερση ατόμων - Lasers - Χημικοί δεσμοί - Θεωρία ζωνών στα στερεά - Θεωρία ελευθέρων ηλεκτρονίων στα μέταλλα - Αγωγιμότητα σε μέταλλα, μονωτές και ημιαγωγούς.\n3. Υπεραγωγοί τύπου I και τύπου II - Εδική θερμότητα στους υπεραγωγούς - H θεωρία BCS (Bardeen, Cooper και Schrieffer) - Μετρήσεις ενεργειακού χάσματος - Κβάντωση ροής - Φαινόμενο σήραγγας Josephon - Υπεραγωγιμότητα σε υψηλές θερμοκρασίες.\n- Ιδιότητες των σωματιδίων του πυρήνα - Ενέργεια σύνδεσης - Πυρηνικά μοντέλα - Ραδιενέργεια - Πυρηνικές αντιδράσεις - Σχάση - Πυρηνικοί αντιδραστήρες - Σύντηξη.\n- Στοιχειώδη σωματίδια - Επιταχυντές και ανιχνευτές - Θεμελιώδεις αλληλεπιδράσεις - Ταξινόμηση των σωματιδίων - Νόμοι διατήρησης - Το καθιερωμένο (Standard) πρότυπο - Το διαστελλόμενο σύμπαν.\nA2. ΦΥΣΙΚΗ (Ως συνεξεταζόμενο μάθημα βασικών γνώσεων για τις ειδικότητες ΠΕ04.02 Χημικών και ΠΕ04.04 Γεωλόγων του κλάδου ΠΕ04).\n- Εξίσωση Bernoulli - Πραγματικά ρευστά (Εσωτερική τριβή - Νόμος Poiseille).\nγ. Ηλεκτρισμός και Μαγνητισμός:\n- Ρεύματα Eddy - Ορμή και Πίεση ακτινοβολίας.\nδ. Στοιχεία από τη θεωρία της σχετικότητας:\n- Μετασχηματισμοί Γαλιλαίου - Πείραμα Michelson-Morley - Αρχές της ειδικής θεωρίας της σχετικότητας - H έννοια του ταυτοχρόνου - Συστολή μήκους - Διαστολή χρόνου - Μετασχηματισμοί Lorenz - Σχετικιστική ορμή - Σχετικιστική ενέργεια - Σχετικιστικό φαινόμενο Doppler - Αρχή της ισοδυναμίας - Πειράματα ελέγχου της γενικής θεωρίας της σχετικότητας.\nε. Στοιχεία Κβαντικής Φυσικής:\n- Υπεραγωγοί τύπου I και τύπου II - Εδική θερμότητα στους υπεραγωγούς - H θεωρία BCS (Bardeen, Cooper και Schrieffer) - Μετρήσεις ενεργειακού χάσματος - Κβάντωση ροής - Φαινόμενο σήραγγας Josephon - Υπεραγωγιμότητα σε υψηλές θερμοκρασίες.\nζ. Στοιχεία Φυσικής στοιχειωδών σωματιδίων και Κοσμολογίας:\nΚΛΑΔΟΣ ΠΕ 04.02 XHMIKOI\nB1. XHMEIA (Ως κύριο μάθημα ειδικότητας για τους Χημικούς)\n4. Εκφράσεις συγκέντρωσης διαλυμάτων.\n5. Είδη δεσμών, χημική ονοματολογία.\n6. Χημικές μονάδες μάζας.\n7. Καταστατική εξίσωση των αερίων, νόμος μερικών πιέσεων.\n8. Στοιχειομετρικοί υπολογισμοί.\nβ. Ηλεκτρονιακή δομή των ατόμων και περιοδικός πίνακας:\n2. Τομείς s,p,d, f περιοδικού πίνακα, μεταβολή περιοδικών ιδιοτήτων.\n3. Θεωρία Lewis.\n4. Θεωρία VSEPR.\n5. Δεσμοί σ και π.\nγ. Πυρηνική Χημεία - Ραδιενέργεια:\n1. Χρόνος υποδιπλασιαμού.\n2. Επιπτώσεις και εφαρμογές της ραδιενέργειας.\nδ. Διαμοριακές δυνάμεις - Ιδιότητες διαλυμάτων:\n1. Διαμοριακές δυνάμεις.\n2. Μεταβολές καταστάσεων.\n3. Προσθετικές ιδιότητες διαλυμάτων.\nε. Θερμοχημεία - Θερμοδυναμική:\n1. Μεταβολές ενθαλπίας κατά τις χημικές αντιδράσεις.\n2. Νόμοι της θερμοχημείας και θερμιδομετρία.\n3. Πρώτος και δεύτερος θερμοδυναμικός νόμος.\n4. Ελεύθερη ενέργεια, χημικές αντιδράσεις και ισορροπία.\nστ. Οξέα, Βάσεις, Οξείδια, Άλατα:\n1. Ορισμός οξέων, βάσεων κατά Arrhenius και κατά Βrφnsted - Lowry.\n2. Ορισμός οξειδίων και αλάτων.\n3. Ιδιότητες οξέων, βάσεων, εξουδετέρωση, αντιδρά-σεις διπλής αντικατάστασης.\n4. Κατηγορίες οξέων, βάσεων, οξειδίων και αλάτων.\nζ. Χημική Κινητική:\n1. Ταχύτητα αντίδρασης και παράγοντες που την επηρεάζουν.\n2. Νόμος ταχύτητας και μηχανισμός αντίδρασης.\nη. Χημική Ισορροπία:\n1. Αμφίδρομες αντιδράσεις.\n2. Απόδοση αντίδρασης.\n3. Παράγοντες που επηρεάζουν τη θέση της Χημικής Ισορροπίας, αρχή Le Chatelier.\n4. Σταθερά χημικής ισορροπίας και παράγοντες που την επηρεάζουν, βαθμός ιοντισμού οξέων - βάσεων.\n5. Ιοντισμός νερού - pH.\n6. Επίδραση κοινού ιόντος.\n7. Ρυθμιστικά διαλύματα.\n8. Δείκτες - ογκομέτρηση.\n9. Γινόμενο διαλυτότητας.\nθ. Οξειδοαναγωγή - Ηλεκτροχημεία:\n1. Αριθμός οξείδωσης, οξείδωση - αναγωγή.\n3. Γαλβανικά στοιχεία, δυναμικό οξειδοαναγωγής.\nι. Μέταλλα και Κράματα:\n2. Ιδιότητες μετάλλων.\n3. Βιομηχανικά μέταλλα και κράματα.\n4. Διάβρωση και ανακύκλωση μετάλλων.\nια. Μελέτη ορισμένων υλικών και ενώσεων πρακτικού και βιομηχανικού ενδιαφέροντος:\n1. Νερό, αμμωνία, νιτρικό οξύ, θειικό οξύ.\n2. Χλωριούχο νάτριο και τα προϊόντα του (καυστικό νάτριο, όξινο ανθρακικό νάτριο, χλώριο, υδροχλωρικό οξύ).\n3. Κεραμικά, γυαλί, τσιμέντο, σιλικόνες.\nιβ. Οργανική Χημεία:\n1. Ταξινόμηση οργανικών ενώσεων - ομόλογες σειρές - ονοματολογία.\n2. Ισομέρεια (συντακτική και γεωμετρική και στερεοϊσομέρεια).\n3. Ανάλυση οργανικών ενώσεων.\n4. Πετρέλαιο - Πετροχημικά.\n5. Υδρογονάνθρακες (αλκάνια, αλκένια, αλκίνια, βενζόλιο).\n6. Αλκοόλες, φαινόλες.\n7. Αλκυλαλογονίδια, αιθέρες.\n8. Καρβονυλικές ενώσεις.\n9. Καρβοξυλικά οξέα και παράγωγά τους.\n10. Βιομόρια και άλλα μόρια (πρωτεΐνες, υδατάνθρακες, λίπη έλαια, σάπωνες).\n11. Πολυμερή - πλαστικά, υφάνσιμες ίνες.\nιγ. Στοιχεία περιβαλλοντικής χημείας:\n1. Φαινόμενο θερμοκηπίου.\n2. Τρύπα όζοντος.\n3. Διαχείριση αποβλήτων.\nB2. XHMEIA (Ως συνεξεταζόμενο μάθημα βασικών γνώσεων για τις ειδικότητες ΠΕ04.01 Φυσικών και ΠΕ04.03 Βιολόγων του κλάδου ΠΕ04).\nΟι υποψήφιοι καλούνται να απαντήσουν σε ερωτήματα που αναφέρονται στην παραπάνω ύλη (ως κύριου μαθήματος ειδικότητας για τους Χημικούς), εκτός των παρακάτω (που δεν αποτελούν εξεταστέα ύλη):\nα. Ηλεκτρονιακή δομή των ατόμων και περιοδικός πίνακας:\n1. Θεωρία VSEPR.\n2. Δεσμοί σ και π.\nβ. Διαμοριακές δυνάμεις - Ιδιότητες διαλυμάτων:\nγ. Στοιχεία περιβαλλοντικής χημείας:\nΓ1. ΒΙΟΛΟΓΙΑ (ως κύριο μάθημα ειδικότητας για τις ειδικότητες των Βιολόγων και Φυσιογνωστών)\nα. Κυτταρική Βιολογία:\n1. Χημική σύσταση του κυττάρου.\n2. Δομή και λειτουργία του κυττάρου.\n3. Μεταβολισμός: βασικές αρχές, ένζυμα, ATP, φωτοσύνθεση, κυτταρική αναπνοή (αερόβια, αναερόβια).\n1. Γενετικό υλικό, οργάνωσή του στους προκαρυωτικούς και ευκαρυωτικούς οργανισμούς.\n2. Κυτταρική διαίρεση (μίτωση, μείωση).\n4. Γονιδιακές μεταλλάξεις, χρωμοσωμικές ανωμαλίες.\n5. Κληρονομικότητα - Νόμοι του Μέντελ.\n6. Φυλοσύνδετη κληρονομικότητα (φυλοκαθορισμός, αυτοσωμικά και φυλοσύνδετα γονίδια).\n7. Γενετική ανθρώπου - Κληρονομικά νοσήματα - Ανευπλοειδίες.\n8. Τεχνολογία ανασυνδυασμένου DNA, βιοτεχνολογία, εφαρμογές της βιοτεχνολογίας στην υγεία, γεωργία, κτηνοτροφία, βιομηχανία, προστασία περιβάλλοντος.\n1. Δομή και λειτουργία των οργανικών συστημάτων (νευρικό, αισθητηρίων οργάνων, ερειστικό, πεπτικό κ.τ.λ.).\n1. H έννοια του οικοσυστήματος.\n2. Δομή και λειτουργίες οικοσυστημάτων, είσοδος και χρησιμοποίηση ενέργειας (τροφικές αλυσίδες, πλέγματα, πυραμίδες ενέργειας - βιομάζας - πληθυσμού).\n3. Βιογεωχημικοί κύκλοι (περιγραφή, παρέμβαση του ανθρώπου σε αυτούς, συνέπειες).\n4. Ρύπανση (ατμοσφαιρική, εδάφους, νερού).\n5. Οικολογική κρίση (πληθυσμική αύξηση, μεγάλα περιβαλλοντικά προβλήματα, πρότυπα παραγωγής και κατανάλωσης).\n6. Περιβάλλον και ποιότητα ζωής.\n7. Βιώσιμη ανάπτυξη.\nΚΛΑΔΟΣ ΠΕ 04.04 ΓΕΩΛΟΓΟΙ\nΔ1. ΓΕΩΛΟΓΙΑ - ΓΕΩΓΡΑΦΙΑ (ως κύριο μάθημα ειδικότητας για τους Γεωλόγους)\nΟι υποψήφιοι καλούνται να απαντήσουν σε ερωτήματα που αναφέρονται στα ακόλουθα κεφάλαια από τη Γεωλογία και τη Γεωγραφία:\n3. Δομή του εσωτερικού της Γης.\n4. Λιθοσφαιρικές πλάκες.\n5. Μηχανισμός γένεσης σεισμών, σεισμικά κύματα.\n6. Μέγεθος και ένταση σεισμών.\n7. Σεισμικότητα του ελλαδικού χώρου.\n8. Ηφαίστεια του ελλαδικού χώρου.\n10. Πτυχώσεις, Ρήγματα.\n11. Γεωλογικός κύκλος\n13. Συνοπτική γεωλογική ιστορία της Ελλάδας και της Ευρώπης.\n14. Αποσάθρωση - διάβρωση - απόθεση.\n15. Υδρογραφικό δίκτυο.\n17. Καιρός και κλίμα - Ταξινόμηση κλιμάτων.\n18. Παλαιοκλιματολογία - Παγετώδεις περίοδοι.\n20. Γεωλογικοί αιώνες.\n21. Έννοια του κοιτάσματος, εκμεταλλεύσιμα κοιτάσματα.\n22. Ορυκτός πλούτος της Ελλάδας.\n23. Πετρέλαιο - Άνθρακας.\n24. Γεωθερμική ενέργεια.\n25. Είδη χαρτών, υπόμνημα, συμβολισμός, κλίμακα, χαρτογραφικές προβολές.\nI. Οι υποψήφιοι ειδικότητας των Ξένων Γλωσσών (Γαλλικής, Αγγλικής και Γερμανικής Γλώσσας) οφείλουν να κατέχουν:\n4. τα πολιτισμικά στοιχεία που είναι συνυφασμένα με τη γλώσσα, την οποία καλούνται να διδάξουν (η γλώσσα ως κοινωνική πρακτική, ως μέσον επικοινωνίας και φορέας πολιτισμού).\nII. Ζητείται από τους υποψηφίους να επεξεργαστούν αυθεντικό κείμενο (1.000-1.200 λέξεων) και να απαντήσουν σε γλωσσικές, πραγματολογικές και πολιτισμικές συναφείς παρατηρήσεις.\nΚΛΑΔΟΣ ΠΕ 06 ΑΓΓΛΙΚΗΣ ΓΛΩΣΣΑΣ\n(ισχύει ό,τι ανωτέρω για τον Κλάδο ΠΕ 05).\nΚΛΑΔΟΣ ΠΕ 07 ΓΕΡΜΑΝΙΚΗΣ ΓΛΩΣΣΑΣ\nΚΛΑΔΟΣ ΠΕ 08 ΚΑΛΛΙΤΕΧΝΙΚΩΝ ΜΑΘΗΜΑΤΩΝ\n1. Μορφολογικά στοιχεία (γραμμή, χρώμα, ισορροπία, σύνθεση κ.ά.).\n2. Μορφές εικαστικών και εφαρμοσμένων τεχνών και οι τεχνικές τους (σχέδιο, ζωγραφική, πλαστική κ.ά.).\n3. Ανάλυση Έργου Τέχνης.\n4. Ιστορία της Τέχνης.\n5. Στοιχεία Αισθητικής και Κριτικής.\nΚΛΑΔΟΣ ΠΕ 09 ΟΙΚΟΝΟΜΟΛΟΓΩΝ\nI. Μικροοικονομική Θεωρία\n1. Ανάλυση κόστους (Ορισμός Συνολικού, Μέσου, Οριακού κόστους και Κόστους ευκαιρίας).\n2. Βασικά στοιχεία Προσφοράς και Ζήτησης (Καμπύλη και Νόμος ζήτησης, καμπύλη και Νόμος προσφοράς, ορισμός ελαστικότητας προσφοράς και ορισμός ελαστικότητας ζήτησης).\n3. Ισορροπία με καμπύλες ζήτησης και προσφοράς (Προσδιορισμός των τιμών).\n4. Ζήτηση και συμπεριφορά Καταναλωτή (Θεωρία της Χρησιμότητας: Οριακή χρησιμότητα και Νόμος της Φθίνουσας Οριακής Χρησιμότητας).\n5. Παραγωγή και Επιχειρήσεις (Θεωρία παραγωγής και οριακά προϊόντα, οι επιχειρήσεις ως οργανώσεις).\n6. Μορφές Αγοράς: (βασικά χαρακτηριστικά αγορών Μονοπωλίου, Ολιγοπωλίου και Μονοπωλιακού Ανταγωνισμού).\nII. Μακροοικονομική Θεωρία\n1. Μέτρηση της Αξίας της Οικονομικής δραστηριότητας (Ορισμός Ακαθάριστου Εγχώριου Προϊόντος: Ονομαστικού και Πραγματικού, Ορισμός Αποπληθωριστή ΑΕΠ, Ορισμός Δείκτη Τιμών Καταναλωτή, ποσοστό ανεργίας).\n2. Εθνικό Εισόδημα (περιγραφή βασικού οικονομικού κυκλώματος που αποτελείται από επιχείρηση, νοικοκυριό και κράτος. Ισορροπία στην αγορά αγαθών και υπηρεσιών: η προσφορά και ζήτηση για το προϊόν της οικονομίας).\n3. Βασικά στοιχεία περιγραφής Κυκλικών Οικονομικών Διακυμάνσεων.\n4. Χρήμα και Τράπεζες (Έννοια, λειτουργίες και είδη χρήματος. Σκοπός και λειτουργία Ευρωπαϊκής Κεντρικής Τράπεζας).\n5. Πληθωρισμός: Ορισμός, είδη πληθωρισμού και οικονομικές επιπτώσεις.\n6. Ανεργία: Ορισμός, είδη ανεργίας και οικονομικές επιπτώσεις.\n7. Οικονομική Μεγέθυνση: Βασικά στοιχεία περιγραφής του υποδείγματος του Solow.\n1. Περιγραφική Στατιστική (στατιστικά μέτρα).\n3. Οι λογαριασμοί και η λειτουργία τους.\n4. Γενικές Αρχές της διπλογραφικής μεθόδου (ημερολόγιο, γενικό καθολικό, ισοζύγιο λογαριασμών γενικού καθολικού).\nΚΛΑΔΟΣ ΠΕ 10 ΚΟΙΝΩΝΙΟΛΟΓΩΝ\nα. Ιστορία και Θεωρία της Κοινωνιολογίας\n1. Κλασικές Θεωρίες.\n2. Σύγχρονες Θεωρίες.\nβ. Βασικές μέθοδοι και τεχνικές της κοινωνικής έρευνας.\n1. Στάδια της κοινωνικής έρευνας.\n2. Βασικές μέθοδοι (π.χ. δειγματοληπτική έρευνα, κοινωνικό πείραμα, έρευνα τεκμηρίων, μελέτη περίπτωσης, ανάλυση περιεχομένου κ.τ.λ.).\n3. Βασικές τεχνικές συγκέντρωσης και συλλογής δεδομένων (π.χ. ερωτηματολόγιο, συνέντευξη, παρατήρηση κ.τ.λ.).\nγ. Κοινωνική οργάνωση\n1. Κοινωνικοί θεσμοί.\n2. Κοινωνικές αξίες, κοινωνικοί κανόνες, κοινωνικοί ρόλοι, κοινωνικές θέσεις\n3. Ρόλος της κοινωνικής οργάνωσης.\nδ. Πολιτισμός, κουλτούρα, και υποκουλτούρες\n1. Πολιτισμός και κουλτούρα: καθημερινές και ανθρωπολογικές έννοιες.\n2. Υποκουλτούρες - χαρακτηριστικά, τύποι και ρόλος τους.\n3. Πολιτισμική σχετικότητα, πανανθρώπινες/οικουμενικές αξίες.\nε. Κοινωνικές ομάδες και οργανώσεις\n1. Δυναμική των μικρών ομάδων (π.χ. ηγεσία, παραγωγικότητα, δίκτυα επικοινωνίας, συμμόρφωση και απόκλιση κ.τ.λ.).\n2. Οργανώσεις (τύποι, γραφειοκρατία, μοντέλα διοίκησης κ.τ.λ.).\n3. Διομαδικές σχέσεις (π.χ. προκαταλήψεις, συγκρούσεις, κοινωνικός αποκλεισμός, αντιμετώπιση της προκατάληψης και του αποκλεισμού κ.τ.λ.).\nστ. Κοινωνικοποίηση και κοινωνικός έλεγχος\n1. Παράγοντες και τύποι κοινωνικοποίησης (π.χ. οικογένεια, MME, σχολείο κ.τ.λ.).\n2. Θεωρίες κοινωνικοποίησης/κοινωνικής μάθησης (π.χ. ανάπτυξη της προσωπικότητας κ.τ.λ.).\n3. Τύποι και ρόλος του κοινωνικού ελέγχου.\nζ. Κοινωνική στρωμάτωση και κοινωνική κινητικότητα\n1. Κοινωνικές βάσεις, δείκτες και τύποι κοινωνικής στρωμάτωσης.\n2. Θεωρίες της κοινωνικής στρωμάτωσης (π.χ. δομολειτουργισμός, θεωρίες σύγκρουσης κ.τ.λ.).\nη. Κοινωνική απόκλιση\n1. Έννοιες και τύποι αποκλίνουσας συμπεριφοράς (παραβατική και εγκληματική συμπεριφορά).\n2. Βασικές θεωρίες της αποκλίνουσας συμπεριφοράς (π.χ. κοινωνικής αντίδρασης, ανομίας, θεωρία σύγκρουσης, κ.τ.λ.).\n3. Τρόποι αντιμετώπισης της παραβατικότητας και εγκληματικότητας.\nθ. Κοινωνικός Μετασχηματισμός (K.M.)\n1. Έννοιες, διαστάσεις και ρυθμοί του K.M..\n2. Διαδικασίες, τρόποι και μέθοδοι K.M..\n3. Θεωρίες K.M.(π.χ. θεωρίες της κοινωνικής εξέλιξης, δομολειτουργισμός, θεωρίες της σύγκρουσης κ.τ.λ.).\nΚΛΑΔΟΣ ΠΕ 11 ΦΥΣΙΚΗΣ ΑΓΩΓΗΣ\n· Φιλοσοφία της Φυσικής Αγωγής.\n· Εργοφυσιολογία - Προπονητική.\n· Κινητική μάθηση.\n· Αθλητική ψυχολογία.\n· Ιστορία της Φυσικής Αγωγής και ιδιαίτερα των Αρχαίων Ολυμπιακών Αγώνων. - Λαογραφία όσον αφορά τους ελληνικούς παραδοσιακούς χορούς.\n1. Βόλεϊ, Μπάσκετ, Χάντμπολ.\n2. Βασική τεχνική των παραπάνω αθλοπαιδιών, απλές μορφές στρατηγικής και τακτικής και βασικοί κανονισμοί.\nβ. ΚΛΑΣΙΚΟΣ ΑΘΛΗΤΙΣΜΟΣ\n1. Άλματα: Μήκος, τριπλούν, ύψος.\n2. Δρόμοι: Ταχύτητες, αντοχή, σκυταλοδρομίες.\n3. Ρίψεις: Σφαιροβολία, ακοντισμός.\n4. Φυσική κατάσταση: Αντοχή, δύναμη, ταχύτητα .\nΕνόργανη: Απλές κυβιστήσεις - ανακυβιστήσεις, στηρίξεις απλές και κατακόρυφη, τροχός, κυβίστηση σε πλινθίο ή απλά άλματα σε εφαλτήριο (με ή χωρίς βατήρα).\nδ. ΧΟΡΟΙ (ΕΛΛΗΝΙΚΟΙ ΠΑΡΑΔΟΣΙΑΚΟΙ)\nΣυρτός στα τρία, Γρήγορος χασάπικος, Αϊ-Γιώργης, Καραγκούνα, Παλαμάκια, Ποδαράκι, Συρτός νησιώτικος, Τσακώνικος, Καλαματιανός, Τσάμικος, Έντεκα, Πεντοζάλι, Τικ, Ζωναράδικος.\nΚΛΑΔΟΣ ΠΕ 13 Νομικών & ΠΟΛΙΤΙΚΩΝ ΕΠΙΣΤΗΜΩΝ\n1. Συνταγματικό Δίκαιο:\n- Μορφή Πολιτεύματος.\n- Ατομικά και Κοινωνικά Δικαιώματα.\n- Οργάνωση και Λειτουργία της Πολιτείας.\n- Αναθεώρηση του Συντάγματος.\n2. Πολιτική Επιστήμη:\n- Πολιτικοί Θεσμοί.\n- Πολιτική Ψυχολογία.\n- Πολιτική Κοινωνιολογία.\n3. Αστικό Δίκαιο (Γενικές Αρχές)\n4. Ευρωπαϊκή Ένωση:\n- Ιστορική εξέλιξη.\n- Θεσμοί - Όργανα.\nΚΛΑΔΟΣ ΠΕ 15 ΟΙΚΙΑΚΗΣ ΟΙΚΟΝΟΜΙΑΣ\n1. Οικιακή Οικονομία και ελληνικός πολιτισμός.\n2. Οικογένεια και κοινωνικός περίγυρος.\n3. Οικογενειακός προγραμματισμός - Οργάνωση οικογενειακής ζωής.\n4. Οικονομικά της οικογένειας.\n5. Κατοικία - Προστασία Περιβάλλοντος.\n6. Διατροφή - Τρόφιμα - Διαιτολογία - Διαιτολόγια.\n8. Αγωγή υγείας - Πρόληψη ατυχημάτων - Πρώτες βοήθειες.\n1. H δεύτερη θεματική ενότητα αφορά 1) τη Γενική Διδακτική Μεθοδολογία - Παιδαγωγικά Θέματα και 2) την Ειδική Διδακτική και έχει ως σκοπό την αξιολόγηση των βασικών γνώσεων των υποψηφίων για να μπορούν:\n(ii) τις σύγχρονες διδακτικές προσεγγίσεις των μαθημάτων της ειδικότητάς τους\nβ) να είναι σε θέση να αντιμετωπίζουν κριτικά τη γνώση\nγ) να αντιμετωπίζουν στην πράξη προβλήματα της καθημερινής σχολικής ζωής\nδ) να βοηθούν τον μαθητή στην προσαρμογή του στο σχολείο και να συμβάλλουν θετικά στην ανάπτυξη της προσωπικότητάς του\nε) να κατανοούν τον ρόλο του σχολικού θεσμού μέσα στην κοινωνία και την επίδραση που η τελευταία ασκεί σ' αυτόν\n2. H εξεταστέα ύλη της δεύτερης θεματικής ενότητας περιλαμβάνει δύο επί μέρους θέματα για όλους τους κλάδους:\nA. H εξεταστέα ύλη του πρώτου θέματος αφορά τον τρόπο αντιμετώπισης, με μία γενική παιδαγωγική αντίληψη, ζητημάτων αγωγής και μάθησης, καθώς και βασικά γνωστικά στοιχεία ψυχοπαιδαγωγικής (που υπάρχουν σε όλα τα αντίστοιχα ψυχοπαιδαγωγικά βιβλία). Ειδικότερα:\n1) στην πρακτική αντιμετώπιση ποικίλων ζητημάτων της καθημερινής σχολικής ζωής, όπως προβλήματα προσαρμογής και συμπεριφοράς στο σχολείο, προβλήματα μετάβασης από τη μια βαθμίδα στην άλλη, προβλήματα συμπεριφοράς στη σχολική τάξη και τον σχολικό χώρο, αμοιβές-ποινές μαθητών, κίνητρα, διαπροσωπικές σχέσεις, επικοινωνία και ψυχολογικό κλίμα στο σχολικό περιβάλλον, σχέσεις μεταξύ μαθητών - εκπαιδευτικών - γονέων, προβλήματα σχετικά με την παιδική ή την εφηβική ηλικία (ανάλογα με τη βαθμίδα), απλά μαθησιακά προβλήματα, κρούσματα νεανικής παραβατικότητας στο πλαίσιο του σχολείου, οικογενειακά ή προσωπικά προβλήματα των μαθητών και\nB. Με την ειδική διδακτική επιδιώκεται να ελεγχθεί εάν οι υποψήφιοι είναι σε θέση να εφαρμόζουν κατά τον σχεδιασμό μιας διδασκαλίας «επί χάρτου» εναλλακτικές μορφές διδασκαλίας, πέραν της δασκαλοκεντρικής.\nH εξέταση της ειδικής διδακτικής αναφέρεται ειδικότερα σε ζητήματα των αντίστοιχων προς την ειδικότητα των υποψηφίων γνωστικό/ά αντικείμενο/α [γενικοί σκοποί και ειδικοί στόχοι του μαθήματος (με βάση τα ισχύοντα Προγράμματα Σπουδών και τις Οδηγίες διδασκαλίας του Παιδαγωγικού Ινστιτούτου), μέθοδοι, πορεία και μορφές διδασκαλίας, διδακτικές ενέργειες, χρήση εποπτικών και άλλων διδακτικών μέσων, τρόποι και τεχνικές αξιολόγησης των μαθητών].\nΑλλαγές και στις ειδικότητες\nΑΝΑΦΟΡΙΚΑ με τον φετινό διαγωνισμό του ΑΣΕΠ, οι αλλαγές είναι οι εξής:\n1. Μειώνεται από 60 μονάδες σε 55 η βαθμολογική βάση για τον γενικό βαθμό. Αντιστοίχως, μειώνεται από 55 σε 50 μονάδες η βάση για κάθε θεματική ενότητα.\n2. Οι πτυχιούχοι των Φυσικών, Χημικών, Βιολογικών και Γεωλογικών Τμημάτων εξετάζονται στην ύλη του κύριου αντικειμένου τους (Φυσική, Χημεία, Βιολογία και Γεωλογία - Γεωγραφία αντίστοιχα), όπως αυτή ορίζεται με την ένδειξη «κύριο μάθημα ειδικότητας», καθώς και στην ύλη ενός ακόμη γνωστικού αντικειμένου. Συγκεκριμένα, ως «συνεξεταζόμενο μάθημα βασικών γνώσεων» για τις ειδικότητες ΠΕ 04.02 Χημικών και ΠΕ 04.04 Γεωλόγων ορίζεται η Φυσική και για τις ειδικότητες ΠΕ 04.01 Φυσικών και ΠΕ 04.03 Βιολόγων ορίζεται η Χημεία. Ειδικά για τους Φυσιογνώστες, ως γνωστικό αντικείμενο κύριας ειδικότητας θεωρείται αυτό των Βιολόγων.\nΕιδικότερα, οι υποψήφιοι του κλάδου ΠΕ 04 θα κληθούν να απαντήσουν σε ερωτήσεις, κατ' αναλογία 70% προς 30%. Δηλαδή, από τις ερωτήσεις που θα δοθούν, το 70% θα είναι από την εξεταστέα ύλη του κύριου μαθήματος της ειδικότητάς τους (Φυσική, Χημεία, Βιολογία, Γεωλογία - Γεωγραφία) και το υπόλοιπο 30%, από την ύλη του δεύτερου μαθήματος σε επίπεδο βασικών γνώσεων. Διευκρινίζεται ότι η εξέταση της ειδικής διδακτικής θα γίνει στο κύριο μάθημα της ειδικότητας του υποψηφίου.\nΠΗΓΗ: ΤΑ ΝΕΑ 1/8/2006\nΗ Παιδεία βουλιάζει από την αδιαφορία όλων μας\nKραυγή αγωνίας ενός καθηγητή που υπηρέτησε 30 χρόνια και αποχωρεί «με μια αδιόρατη αίσθηση λιποταξίας»\nΑΠΟ ΤΗΝ ΕΦΗΜΕΡΙΔΑ "ΤΑ ΝΕΑ" 1/7/2006\n(Αφιερωμένο εξαιρετικά, σε όλους εκείνους - εκπαιδευτικούς και μή - που έχουν επιλέξει τον εύκολο δρόμο της μονόπλευρης και αβασάνιστης κριτικής... )\nΤην κραυγή αγωνίας ενός εκπαιδευτικού, που δηλώνει ότι αποχωρεί απογοητευμένος ύστερα από 30 χρόνια προσπάθειας στην εκπαίδευση, παρουσιάζουν «TA NEA». H εξιστόρηση της εμπειρίας του Θουκυδίδη Παπαγεωργίου, που υπηρετεί και σήμερα ως καθηγητής φιλόλογος στο 7ο Λύκειο Ιωαννίνων, δεν έχει ενδιαφέρον ως μία καταγραφή της πίκρας ενός ανθρώπου της εκπαίδευσης. Αλλά ως μια ακτινογραφία της νοσηρής κατάστασης που επικρατεί στα ελληνικά σχολεία τα οποία λόγω της αδιαφορίας όλων μας, της πολιτείας, των καθηγητών, των γονέων και των μαθητών, έχουν μετατραπεί από φορείς γνώσης και διαμόρφωσης ολοκληρωμένων προσωπικοτήτων σε υπηρέτες των φροντιστηρίων και δημόσιες υπηρεσίες έκδοσης απολυτηρίων. Στην πραγματικότητα ο κ. Παπαγεωργίου εκφράζει την αγωνία χιλιάδων λειτουργών της παιδείας που βλέπουν την κατάσταση να επιδεινώνεται από χρόνο σε χρόνο αλλά νιώθουν ανήμποροι να κάνουν το παραμικρό για να βελτιώσουν τα πράγματα. Στην επιστολή του απαριθμεί τις 10 + 1 «γκρίζες ζώνες» που εντόπισε στην εκπαίδευση, από την οποία φεύγει κι ας τον «βασανίζει μια αδιόρατη αίσθηση λιποταξίας».\nΚάθε εργαζόμενος, ιδίως ο μισθωτός, υπάλληλος ή εργάτης, όταν έρχεται η ώρα ύστερα από 30-35 χρόνια δουλείας να συνταξιοδοτηθεί, νιώθει διάφορα συναισθήματα, ανάλογα με τη σχέση που είχε με το επάγγελμά του. Αν αντιμετώπισε τη δουλειά του σαν «δουλεία», σαν κάτεργο, φυσικά νιώθει λύτρωση... Πολλοί πρέπει να νιώθουν αμηχανία μπροστά στον απέραντο ελεύθερο χρόνο που θα έχουν στη διάθεσή τους, κάποιοι άλλοι μια γλυκιά προσμονή, άλλοι ανυπομονησία, άλλοι στεναχώρια... Καθένας με τα δικά του. Εγώ νιώθω μια μεγάλη πίκρα φαρμάκι... Τον Οκτώβριο συμπληρώνω 30 χρόνια υπηρεσίας και για να μην πιω άλλο ένα ποτήρι, πήρα την πιο δύσκολη απόφαση της ζωής μου: να φύγω από το σχολείο πριν την ώρα μου. Τη δουλεία μου την αγάπησα, αγαπώ τα παιδιά... κι αυτά θα μου λείψουν.\nΕδώ και καιρό προσπαθώ να προσδιορίσω με ακρίβεια τι πήγε τόσο στραβά και χάλασε τη δουλεία μου, τι έφταιξε και εγώ βρέθηκα μπροστά σ' αυτό το δίλημμα που τόσο με βασανίζει. Τελικά εντόπισα έντεκα (10+1) «γκρίζες ζώνες», χωρίς βέβαια να υπάρχουν στεγανά ανάμεσά τους. H σήψη μεταδίδεται εύκολα... Και η σειρά που θα τις παραθέσω δεν είναι κατ' ανάγκη και αξιολογική, ας με πίκραναν κάποιες περισσότερο.\n1. H ΠΑΡΑΠΑΙΔΕΙΑ\nH δεύτερη βάρδια της εκπαίδευσης είναι πρώτη και καλύτερη!\nΓια να προσδιορίσει κάποιος τους λόγους που γέννησαν αυτό το «παράσιτο» και το άνδρωσαν σε σημείο που να έχει απομυζήσει κάθε ικμάδα από το δέντρο στο οποίο έχει αναρριχηθεί, δηλαδή το Δημόσιο Σχολείο, πρέπει να ανατρέξει σε προηγούμενες δεκαετίες, στις προτεραιότητες της ελληνικής κοινωνίας τότε, την υποτίμηση δηλαδή των χειρωνακτικών επαγγελμάτων και στην προσπάθεια διάκρισης και κοινωνικής ανέλιξης μέσω ενός πτυχίου. Αργότερα, όσο η επαγγελματική αποκατάσταση γινόταν και πιο δύσκολη, φούντωσε και πάλι. Σήμερα βέβαια που καθένας εκτιμάται όχι σύμφωνα μ' αυτό που είναι αλλά με αυτά που έχει, το φροντιστήριο ικανοποιεί την ψευδαίσθηση των γονέων ότι πληρώνοντας, πολλές φορές απίστευτα ποσά, εκπληρώνουν το καθήκον τους απέναντι στο παιδί και ότι του παρέχουν εφόδια, παίρνοντας κάποιο πτυχίο, για να γίνει ανταγωνιστικό στην «αγορά εργασίας».\nΑυτή η κατάσταση είναι λυπηρή, αλλά η μεγάλη μου πίκρα είναι από τον ολέθριο ρόλο του φροντιστηρίου στην κατάντια του Δημόσιου Σχολείου. Από τη στιγμή που στο σημερινό Λύκειο δεν έχουμε μαθητές παρά μόνο υποψηφίους για τις Πανελλαδικές Εξετάσεις και η ευθύνη της προετοιμασίας πέφτει εξ ολοκλήρου στο φροντιστήριο, το Λύκειο κατάντησε δημόσια υπηρεσία έκδοσης τίτλων σπουδών , χωρίς κανένα ουσιαστικό περιεχόμενο.\nΜε την ευκαιρία τούτης της γραφής τούς στέλνω ένα «μαύρο χαμπέρι»: όταν το δέντρο στεγνώσει, λίγες είναι και οι μέρες του κισσού... παράσιτο είναι, από το δέντρο τρέφεται... Φυσιολογικά τα πρώτα μηνύματα πρέπει να τα έχουνε λάβει...\nΟ Οιδίποδας Τύραννος του Σοφοκλή και ο Επιτάφιος του Περικλή είναι συγκλονιστικά έργα! Όταν τα διδάσκαμε έχοντας δεδομένο το ενδιαφέρον των μαθητών που ήταν συν-κινημένα από την υπόθεση των έργων, δίναμε παράσταση... Όταν όμως άρχισαν να τα διδάσκονται στο φροντιστήριο ένα μήνα γρηγορότερα, το δικό μας το μάθημα κατάντησε «φαγητό ξαναζεσταμένο». Όποιος έζησε αυτή την παρέμβαση, μπορεί να νιώσει πόσο μεγάλη ήταν η απογοήτευσή μας. Από εκεί και πέρα άρχισε ο ξεπεσμός.\nΓια τα παιδάκια της A' Δημοτικού ένας είναι ο υπέρτατος νόμος: « Μας το είπε η κυρία...». Αυτό ασφαλώς πρέπει να ισχύει σε όλη ανεξαίρετα την εκπαίδευση. Βασική αρχή της είναι η εμπιστοσύνη στον δάσκαλο. Τώρα πολλοί τα λένε, λίγοι τα ακούνε...\n2. H ΜΑΘΗΤΙΩΣΑ ΝΕΟΛΑΙΑ ΜΑΣ\n«Καλά παιδιά μα κακομαθημένα!»\nTo 7o Λύκειο Ιωαννίνων στο οποίο υπηρετώ ήταν μέχρι πρόσφατα Κλασικό Λύκειο. Για πολλούς λόγους εθεωρείτο ένα πολύ καλό σχολείο, παρά τις αδυναμίες που υπήρχαν, όπως σε όλα τα σχολεία. Είχαμε λόγο ύπαρξης, νιώσαμε δάσκαλοι, μερικές δε χρονιές με κάποια τμήματα η συνεργασία έφτασε σε ιδανικά επίπεδα. Βίωσα το αληθινό σχολείο...\nΤι συνέβη όμως τα τελευταία χρόνια και τα παιδιά άλλαξαν τόσο πολύ; Εξακολουθούν βέβαια να είναι καλά παιδιά, δεν υπάρχει κακό παιδί, αλλά οι διαπιστώσεις μου πάνω στο «νέο ύφος» μου προκαλούν όχι μόνο πίκρα, αλλά ανησυχία και οίκτο!\nΓιατί μισούν τόσο τη γνώση; Όχι μόνο τους παρακειμένους και τα απαρέμφατα αλλά και την ιστορία...\nΓιατί αδυνατούν να προγραμματίσουν στοιχειωδώς τις υποχρεώσεις τους, να βάλουν μια τάξη στη ζωή τους;\nΓιατί δεν μπορούν να θέσουν στόχους;\nΓιατί δεν έχουν, ούτε πιστεύουν σε αρχές και αξίες;\nΓιατί αδυνατούν να διακρίνουν το καλό από το κακό;\nΓιατί δεν ντρέπονται, δεν κοκκινίζουν;\nΓιατί δεν έχουν «λόγο»;\nΓιατί δεν διαβάζουν εξωσχολικά βιβλία;\nΓιατί αυτή η κατάσταση πάει από το κακό στο χειρότερο;\nΠολλές φορές σου δίνουν την εντύπωση πως δεν επικοινωνούν με την πραγματικότητα, δεν βλέπουν το προφανές, αλλά αντιλαμβάνονται μια «εικονική πραγματικότητα» όπως ίσως την προσλαμβάνουν από τις τρεις αγαπημένες τους οθόνες - της τηλεόρασης, του υπολογιστή και του κινητού τηλεφώνου... Αυτό με ανησυχεί... Νομίζω πως μια έρευνα πάνω σ' αυτό το θέμα είναι πολύ πιο σημαντική από την «ψαλίδα» ανάμεσα στο ΠΑΣΟΚ και τη N.Δ....\nΠρόσεξα όμως ένα πράγμα που το εκτίμησα ιδιαίτερα. Ενώ νιώθουν «φρίκη» όταν τους μιλάς για το σχετικό σου μάθημα, όταν τους ανοίγεις κουβέντα για οποιοδήποτε άλλο θέμα σε ακούνε με πολύ μεγάλη προσοχή και ενδιαφέρον. Ίσως τους λείπει...\nΤο πιστεύω ακράδαντα πως είναι καλά παιδιά, μπερδεμένα είναι, τη βοήθειά μας θέλουν. Όπως και αρκετοί συνάδελφοί μου, ξέρω τι φταίει... Ποιος μας ρωτάει;\nΣαφώς και εξακολουθούν να υπάρχουν παιδιά του «παλιού καιρού», μόνο που είναι πολύ λίγα.\n3. ΟΙ ΓΟΝΕΙΣ KAI ΟΙ ΚΗΔΕΜΟΝΕΣ\n«Στον συρμό δεν αντιστέκεται κανένας»\nΔυστυχώς οι σημερινοί γονείς δεν καλλιεργούν τον σεβασμό του παιδιού προς το σχολείο, ούτε τον θεσμό, ούτε τον καθηγητή, ούτε τη μόρφωση. Το μόνο που έχουν στο μυαλό τους είναι κάποιο πτυχίο. Συνεπώς περιορίζεται το ενδιαφέρον τους μόνο στα μαθήματα που εξετάζονται σε πανελλήνια κλίμακα. (Οι μαθητές της Γ' Λυκείου τα βιβλία τους τα έχουν πάντα κάτω από το θρανίο, δεν τα κουβαλούν στο σπίτι, δεν τα ανοίγουν ποτέ...)\nΤην ευθύνη της προετοιμασίας του παιδιού την έχει ασφαλώς ο φροντιστής. Όσο πιο πολλά τον πληρώνει, τόσο πιο άξιο τον θεωρεί. Δεν μπορεί να διανοηθεί πως κι εμείς είμαστε σε θέση «τζάμπα» να καλύψουμε τον μαθητή. Αν όμως μας ζητήσει για ιδιαίτερο μάθημα, θα μας ευγνωμονεί κι ας του «πάρουμε το κεφάλι»...\nΓενικώς η «πρωινή βάρδια» της εκπαίδευσης, το Δημόσιο Σχολείο, είναι πολύ ενοχλητική. «Χασομεράει» το παιδί τους από τον «ιερό σκοπό». Οι γονείς στέλνουν τα παιδιά τους στο Σχολείο για «το χαρτί» και τα παιδιά έρχονται στο σχολείο για... την πενταήμερη.\nΠαλιότερα οι γονείς έρχονταν συχνά στο Σχολείο, μας υπολόγιζαν, πολλές φορές μάλιστα με τη συνεργασία τους αντιμετώπισα σοβαρά προβλήματα των παιδιών τους. Τώρα έρχονται στο Σχολείο μια φορά για τους βαθμούς του πρώτου τετραμήνου.\nΕίμαι πολύ πικραμένος από τους γονείς! Τους επιρρίπτω πολύ μεγάλη ευθύνη για την κατάντια του σημερινού Σχολείου. Το ανησυχητικό είναι ότι δεν υπάρχουν και κάποιες εξαιρέσεις, ούτε από κάποιες «κατηγορίες» γονέων που λογικά θα έπρεπε να σκέφτονται διαφορετικά. Έπρεπε να ξέρουν πως το πτυχίο δεν εξασφαλίζει κατ' ανάγκη και μόρφωση. Και από πτυχιούχους καλά πάμε, οι μορφωμένοι μας λιγοστεύουν απελπιστικά... Υποτίθεται πως έχουμε δημοκρατικό πολίτευμα... Τι σόι δημοκρατία μπορεί να είναι αυτή χωρίς μορφωμένους πολίτες;\n4. H ΣΥΜΠΑΙΓΝΙΑ ΓΙΑΤΡΩΝ - ΓΟΝΕΩΝ - ΜΑΘΗΤΩΝ KAI ΔΙΔΑΣΚΟΝΤΩΝ...\n«Αλήθεια, ποιον κοροϊδεύουμε;»\nΣτο θέμα της φοίτησης των μαθητών της Γ' Λυκείου μαθαίνουμε τα παιδιά να παραβιάζουν κανόνες, να παρανομούν και να «κουκουλώνουν» την παρανομία τους με ένα χαρτί. Δηλαδή, η σχετική νομοθεσία προβλέπει 50 αδικαιολόγητες απουσίες και 65 δικαιολογημένες. Κατ' εξαίρεση, αν ο μαθητής έχει μέσο όρο 15 στους βαθμούς του A' τετραμήνου, μπορεί να... «αρρωστήσει» μέχρι τις 150. Δυστυχώς όλα τα παιδιά της Γ' Λυκείου μετά τον Μάρτη «αρρωσταίνουν βαριά». (Στα φροντιστήρια βέβαια πηγαίνουν ανελλιπώς και τα «ιδιαίτερα» εντατικοποιούνται). Είναι λογικό ο μαθητής - υποψήφιος να έχει ανάγκη κάποιο χρόνο για επαναλήψεις και για συστηματοποίηση της γνώσης. Τα επακόλουθα όμως είναι απαράδεκτα: Μέσα στην τάξη θα υπάρχουν 5-6 μαθητές που οι «κοπάνες» του χειμώνα τούς εξαναγκάζουν σε συστηματική παρουσία και κατά κανόνα είναι οι πλέον αδιάφοροι. Όσοι καθηγητές διδάσκουν στην Γ' Λυκείου και δεν πρόλαβαν να τα «συμμαζέψουν» μέχρι τον Φλεβάρη (όχι ασφαλώς να διδάξουν) τα δύο τρία τελευταία κεφάλαια του μαθήματός τους θα τα παρουσιάσουν ουσιαστικά σε άδεια τάξη... Αυτή και αν δεν είναι κατάντια...\nΑλλά το έγκλημα είναι από 'δώ και κάτω! Οι γιατροί υπογράφουν πλαστές βεβαιώσεις, πως τάχα το παιδί είναι «του θανατά», οι γονείς τις φέρνουν στο Σχολείο, άλλοι με κάποια συστολή και κάποιες ενοχές, οι περισσότεροι με θράσος, και εμείς τις δεχόμαστε και τις καταχωρούμε με προσοχή και ας ξέρουμε πως είναι ψεύτικες, αφού το παιδί το βλέπουμε πως είναι γερό και καλά. Δεν κρύβεται, δεν νιώθει να κάνει κάτι κακό... Να πώς μαθαίνουμε το παιδί να παρανομεί και να βρίσκει «άλλοθι»... Να τι πολίτες ετοιμάζουμε να παραδώσουμε στην αυριανή κοινωνία!\nΚαι η αντιμετώπιση αυτής της αθλιότητας είναι τόσο απλή: στην Γ' Λυκείου ο μαθητής μπορεί να κάνει 150 αδικαιολόγητες απουσίες.\nΑλήθεια, δεν ρώτησα ποτέ μέχρι τώρα, οι γιατροί παίρνουν χρήματα για αυτές τις βεβαιώσεις της ντροπής;\n5. Ο ΚΟΜΜΑΤΙΑΣΜΕΝΟΣ ΣΥΝΔΙΚΑΛΙΣΜΟΣ!\n«Υπηρέτης δύο αφεντάδων μπορείς να είσαι μόνο όταν ο ένας αφέντης είναι... χαζούλης»\nΤα πρώτα χρόνια που διορίστηκα στον Νομό Αιτωλοακαρνανίας, στην Αμφιλοχία, βίωσα σημαντικές κινητοποιήσεις του κλάδου με αξιόλογα επιτεύγματα, οικονομικά και θεσμικά. Οι συνελεύσεις ήταν πολυπληθείς, οι απεργίες ήταν μαζικές. Πίστεψα στον συνδικαλισμό, ενθουσιάστηκα. Όταν όμως τα ψηφοδέλτια έγιναν «έγχρωμα» κλονίστηκα, γιατί πίστευα και πιστεύω ακράδαντα πως σε όλες τις εκπροσωπήσεις κοινωνικών ομάδων υπάρχουν και ικανοί και μωροφιλόδοξοι και καιροσκόποι και βλάκες και η κομματική τους προέλευση ούτε εξασφαλίζει κάτι από τα παραπάνω ούτε αποκλείει... H ευθύνη βαραίνει μόνο τους ψηφοφόρους... (Αυτή τη γελοιότητα θα τη ζήσουμε πολύ καλά μέχρι τις δημοτικές εκλογές! Ο ένας παίρνει το χρίσμα από..., ο άλλος προέρχεται από..., ο άλλος στηρίζεται από...).\nΠέρα από αυτά, αφού ο εργοδότης μας είναι το Δημόσιο, που εκπροσωπείται κάθε φορά από το κυβερνών κόμμα, η μεν κυβερνητική παράταξη σαμποτάρει κάθε κινητοποίηση του κλάδου, ενώ οι αντιπολιτευόμενες «κόπτονται για τα δίκαια του κλάδου...» και δυστυχώς τα πρωτοπαλίκαρα των παρατάξεων χωρίς συστολή, χωρίς ντροπή υποτιμώντας τη νοημοσύνη και τη μνήμη μας, τη μια τετραετία λένε αυτά και την άλλη τα αντίθετα... Ποιος να σκεφτόταν τότε να τους μαγνητοφωνήσει; Οι ίδιοι και οι ίδιοι, «τα καμένα χαρτιά» όπως τους αποκαλούσαμε.\nΜετά βέβαια τις κινητοποιήσεις του 1990 αποδείχθηκε ξεκάθαρα ο διαλυτικός τους ρόλος. Στο συνδικαλιστικό κίνημα μπήκε ταφόπλακα! Από τότε οι ΕΛΜΕ και η ΟΛΜΕ κατάντησαν «πολιτιστικοί σύλλογοι» για να εισπράττουν τη συνδρομή μας και να διοργανώνουν τον αποκριάτικο χορό... Δεν υπάρχει καμία περίπτωση ο κλάδος μας να ξανασηκώσει κεφάλι. Είναι «ο χαζούλης αφέντης» που δεν θέλει να συνειδητοποιήσει τη συμπαιγνία συνδικαλιστών και κομμάτων...\n6. H IEPAPXIA ΤΟΥ ΚΛΑΔΟΥ\n«Το χρίσμα» μπογιά είναι, ξεβάφει σύντομα...\nΥποτίθεται ότι ο χώρος της Παιδείας είναι ιδιαίτερα ευαίσθητος, χρειάζεται μεγάλες αποφάσεις, λεπτούς χειρισμούς, άγρυπνο νου και ασφαλώς αυτοί που θα καταλαμβάνουν τα διάφορα αξιώματα πρέπει να είναι οι φωτισμένοι δάσκαλοι, οι χαρισματικοί !\nΕδώ και χρόνια όμως όλοι ανεξαιρέτως οι διευθυντάδες, παραδιευθυντάδες, προϊστάμενοι κ.λπ. είναι τα πρωτοπαλίκαρα της παράταξης που κατέλαβε την εξουσία, που τα αμείβει για τις πολύτιμες υπηρεσίες που της πρόσφεραν. Υπηρεσίες στο κόμμα ασφαλώς, όχι στον κλάδο. Τον κλάδο τον χρησιμοποίησαν για να αναρριχηθούν μέχρι και το αξίωμα του βουλευτή!\nΥπάρχουν αξιόλογοι συνάδελφοι χαρισματικοί, με αγάπη για το παιδί, με «έργο» και με «λόγο». Ποιος τους δίνει σημασία; Αν δεν «ανήκεις», λεγεωνάριος θα μείνεις... Οι εκατόνταρχοι και χιλίαρχοι είναι πάντοτε «βαμμένοι»... Αυτοί που πήραν το χρίσμα και έγιναν «ηγέτες μας», δυστυχώς δεν είναι πάντα ικανοί, σίγουρα δεν είναι οι καλύτεροι. Πώς αυτοί θα μπορέσουν να εμπνεύσουν τον σεβασμό;\n7. H KATANTIA ΤΟΥ ΚΛΑΔΟΥ...\n«Δειλοί, μοιραίοι κι άβουλοι αντάμα προσμένουμε, ίσως, κάποιο θάμα!»\nΟι εκπαιδευτικοί ήταν πάντα το επίκεντρο συζητήσεων, σχολίων κατά κανόνα αρνητικών (αυτό που οι μαθητές λένε «θάψιμο») για ευνόητους λόγους. Σήμερα όμως δέχονται πάρα πολύ έντονες επικρίσεις και δυστυχώς δεν είναι αβάσιμες. Μπορεί στην ουσία εμείς να είμαστε τα εξιλαστήρια θύματα, δώσαμε όμως στους επικριτές μας πάρα πολλά «στοιχεία». «Βαλλόμενοι πανταχόθεν» δεν αντισταθήκαμε, ενδώσαμε, συμβιβαστήκαμε...\nΣτην οικονομική εξαθλίωση αρκετοί ψιλοβολευτήκαμε με τα «ιδιαίτερα». Όταν κάτω από το νεραντζάκι που με κερνούσαν έβαζαν και το «πεντοχίλιαρο», ένιωθα βαθύτατο οίκτο για τον εαυτό μου. Ένιωθα «να εκδίδομαι επί χρήμασι» - οι περισσότεροι δεν έχουν αναστολές, ούτε το κρύβουν πια...\nΓια τη στάση μας μέσα στην τάξη υπάρχει και η απάντηση «κάνουν πως μας πληρώνουν κι εμείς κάνουμε πως δουλεύουμε», αλλά δεν είναι ακριβώς έτσι. Αν βρούμε πρόσφορο έδαφος, προσπαθούμε. Το να συνεχίσεις όμως να αγωνίζεσαι κάτω από τις συνθήκες που προανέφερα, χρειάζεται πολύ μεγάλη ψυχική δύναμη. Δεν την έχουμε όλοι.\nΣτην αξιολόγηση είμαστε στην πλειονότητά μας αρνητικοί. Βολευτήκαμε με το χάος...\nΣτη συμπαιγνία συνδικαλιστών και κομμάτων αντιδράσαμε θετικά: Ψηφίσαμε το «κόμμα» μας και χαρήκαμε (τρομάρα μας) που αυτό βγήκε πρώτη δύναμη...\nΤο πώς αντιμετωπίζουμε το θέμα της συμμετοχής μας στις Γενικές Εξετάσεις (επιτηρήσεις, επιτροπές, βαθμολογήσεις κ.λπ.) το παρακάμπτω... Μερικά πράγματα δεν λέγονται, πολύ περισσότερο δεν γράφονται.\nΓενικά, ο μόνος λόγος για τον οποίο συνεχίζεις να προσπαθείς είναι η ντροπή για τον εαυτό σου, «ο πατριωτισμός των Ελλήνων».\n8. H ΑΞΙΟΛΟΓΗΣΗ ΤΟΥ ΕΚΠΑΙΔΕΥΤΙΚΟΥ\n«Ένα - ένα - τέσσερα»\nΚάθε εργαζόμενος είναι σε θέση να αποτιμήσει το έργο του, αν είναι καλός στην δουλειά του ή όχι. Και ο φούρναρης και ο ξυλουργός και ο γιατρός, όλοι εκτός από εμάς τους καθηγητές, ιδίως του Λυκείου. Μπαίνουμε μέσα στην τάξη και λέμε... όχι διδάσκουμε, απλά «λέμε»... Τι λέμε όμως; Οι φροντιστές δημοσιεύουν και ένα «επέτυχον οι μαθηταί μας», αν αυτό βέβαια αποδεικνύει την ποιότητα του εκπαιδευτικού. Εμείς τι κάνουμε; Τι είμαστε;\nΑπό το 1982 που καταργήθηκε ο θεσμός του επιθεωρητή με τις βαθμολογίες κ.λπ., είμαστε κόσμος παρατημένος, αδέσποτος. Βέβαια και ο θεσμός του παλιού επιθεωρητή ήταν πραγματικός εφιάλτης. Τώρα τι είναι;\nΕίχα την ανάγκη τόσα χρόνια να χτυπήσει κάποιος «αρμόδιος» την πόρτα της αίθουσάς μου και να δει τι κάνω. Να με καθοδηγήσει, να με συμβουλεύσει και να μου πει και ένα «μπράβο», αν το άξιζα. Όχι να καθήσει στο τέλος της αίθουσας και να καταγράφει κάθε μου λέξη, όπως έκαναν παλιά οι επιθεωρητές. Αυτό δεν αντέχεται, όχι πάλι. Έναν «ειδικό» για να με βοηθήσει ήθελα...\nΤώρα όλοι «ίσωμα». Είμαστε ικανοί, είμαστε ανεπαρκείς, είμαστε επικίνδυνοι, όλοι «ίσωμα». Ούτε κίνητρο για διάκριση, ούτε κάποια φροντίδα για επικείμενο έλεγχο.\n9. TA ΑΝΥΠΑΡΚΤΑ KENTPA ΑΠΟΦΑΣΕΩΝ\n«Ένας ήταν ο Παπανούτσος (και μας τελείωσε...)»\nΑυτοί που έχουν στα χέρια τους την τύχη της Παιδείας στην Ελλάδα σήμερα, το υπουργείο Παιδείας, το Παιδαγωγικό Ινστιτούτο κ.λπ. μου έχουν δώσει την εντύπωση ότι βρίσκονται μέσα σε έναν αποστειρωμένο θάλαμο και δεν έχουν καμία σχέση με την κατάσταση που επικρατεί στον χώρο της Μέσης Εκπαίδευσης. Είναι έξω από την πραγματικότητα. Ούτε φαίνεται να τους περνάει από το μυαλό πως, αυτοί που σήμερα είναι μαθητές, αύριο θα είναι η ελληνική κοινωνία... Κάποιες μικροαλλαγές που κάνουν στο αναλυτικό πρόγραμμα τις βλέπω σαν «μερεμέτια» σε ένα ερείπιο. Στην Παιδεία εδώ και χρόνια δεν χαράσσεται καμία πολιτική. Μόνο ο τρόπος εισαγωγής των υποψηφίων στα AEI και TEI φαίνεται να τους ενδιαφέρει, γι' αυτό τα εξεταζόμενα μαθήματα από 4 τα κάνουν 14, μετά 9, ύστερα 6 και βλέπουμε... Μόνο «πολιτικό κόστος» να μην έχει.\nΚαμία απολύτως κίνηση για αναβάθμιση του Δημόσιου Σχολείου, καμιά κίνηση να βγάλουν τον εκπαιδευτικό από τον λήθαργο, καμία κίνηση για μόρφωση.\n10. ΤΟ ΚΟΣΤΟΣ ΤΩΝ ΝΕΩΝ ΠΡΟΣΑΝΑΤΟΛΙΣΜΩΝ\n«Για ένα πουκάμισο αδειανό!»\nΤο παιχνίδι είναι για το παιδί, γι' αυτό το λένε παιχνίδι. Τα σημερινά παιδιά δεν παίζουν. Μεγαλώνουν «παρά φύσιν» εγκλωβισμένα στα διαμερίσματα, με αλλοδαπές παραμάνες και σε βρεφονηπιακούς σταθμούς, μακριά από τη φύση. Οι γονείς γεμάτοι ενοχές που τα «εγκατέλειψαν» γυρίζουν στο σπίτι πάντα με ένα «παιχνίδι», παιζοκουβαδάκια, γλυκό μου πόνι και τέτοια ή βιντεοπαιχνίδια. Αυτά βολεύουν κιόλας, γιατί ησυχάζουν και τα αυτιά τους, καθώς γυρίζουν πτώματα από τη δουλειά.\nΜόλις ορθοποδήσουν αρχίζουν να προσφέρουν στο παιδί «ευκαιρίες»: τα μπαλέτα, τις μουσικές, τα χορευτικά, τέτοια πράγματα, οπωσδήποτε δε τις γλώσσες... Μια ώρα αρχύτερα, δυο - δυο τις χρονιές για να... προλάβουν. Όταν το παιδί φτάσει για τις Πανελλήνιες, να μην έχει και το χαρτί στα Αγγλικά του (στο Δημόσιο Σχολείο τους καθηγητές ξένων γλωσσών τους έχουμε να κάθονται...) και όταν μεγαλώσει κι ακόμα λίγο, αρχίζουν τα φροντιστήρια για το σχολείο. Το ρώτησαν το παιδί αν θέλει να κάνει όλα αυτά; Παίζει με όλα αυτά; Όταν δε το παιδί μπει στη διαδικασία της προετοιμασίας για τις Πανελλήνιες, αντίο παιδική ηλικία, αντίο ελεύθερος χρόνος, αντίο παιχνίδι.\nΑξίζει άραγε η θυσία της παιδικότητας στον βωμό ενός στόχου με σχετική αξία; Αποκαθίσταται επαγγελματικά ένας νέος με ένα πτυχίο AEI ή TEI ή μήπως χρειάζονται και ένα - δυο μεταπτυχιακά για να παρατείνουμε τον χρόνο μέχρι να «βολευτεί» κάπου ή να μπει στη λίστα των ανέργων;\nΈτσι όπως μεγαλώνει το σημερινό παιδί, όχι μόνο θυσιάζεται η παιδική του ηλικία, αλλά υποσκάπτεται και το μέλλον του, αφού μένει ουσιαστικά αμόρφωτο, χωρίς ισχυρό χαρακτήρα, χωρίς αρχές και αξίες. Να ζεις καθημερινά αυτό το έγκλημα χωρίς να μπορείς να κάνεις το παραμικρό είναι μεγάλος καημός...\n11. ΟΙ ΔΥΣΟΙΩΝΕΣ ΠΡΟΟΠΤΙΚΕΣ...\n«Στην Ανώτατη Εκπαίδευση γίνεται χαμός... Ευτυχώς, στη Μέση όλα πάνε καλά...»\nΤο Ελληνικό Σχολείο αντικατοπτρίζει δυστυχώς την Ελληνική Κοινωνία, η οποία «νοσεί βαθιά». Ακολουθεί πιστά τους ρυθμούς των καιρών, τον συρμό: ζει για να δουλεύει και δουλεύει για να καταναλώνει, αδυνατεί να ιδεί, αδυνατεί να βάλει προτεραιότητες, αδυνατεί να αποφασίσει για τη μοίρα της (υποτίθεται ότι έχουμε δημοκρατία). Γι' αυτό η φθίνουσα πορεία στο Ελληνικό Σχολείο δεν είναι αναστρέψιμη.\nΣτη μεγάλη αλλαγή που την είπαν «μεταρρύθμιση» στήριξα πολλές ελπίδες για κάτι καλύτερο. Ιδίως εκείνο το σύνθημα: « Να ξαναγίνει το σχολείο «Σχολείο» όπου τα Ελληνοπούλα θα μαθαίνουν γράμματα» με άγγιξε. Τίποτα όμως δεν έγινε. Κάνοντας τα 4 εξεταζόμενα μαθήματα 14, το σχολείο δεν έγινε «Σχολείο», ξεχαρβαλώθηκε εντελώς... Απογοητεύτηκα όσο λίγες φορές στη ζωή μου.\nH βαθιά πεποίθησή μου ότι δεν θα υπάρξουν καλύτερες μέρες για την Παιδεία , είναι η ενδέκατη και μεγαλύτερη πίκρα μου... Αυτή δεν την αντέχω, γι' αυτό θα φύγω, κι ας με βασανίζει μια αδιόρατη αίσθηση λιποταξίας.\nΤΑ ΝΕΑ , 01/07/2006\nΣαράντα τρεις μαθητές που αγαπούν τα Μαθηματικά και όπως όλα δείχνουν έχουν έφεση σ' αυτή την επιστήμη, βραβεύθηκαν χθες από το παράρτημα Ηρακλείου της Ελληνικής Μαθηματικής Εταιρείας για τη διάκρισή τους στους φετινούς πανελλήνιους διαγωνισμούς στα Μαθηματικά "Θαλής", "Ευκλείδης" και "Αρχιμήδης".\nΣτη διάρκεια της εκδήλωσης ο γενικός γραμματέας της Ελληνικής Μαθηματικής Εταιρείας Γιάννης Τυρλής ανέπτυξε το θέμα: "Μαθηματικές Ολυμπιάδες".\nΣτους τρεις διαγωνισμούς έλαβαν μέρος 350 μαθητές Γυμνασίων και Λυκείων από όλη την Ελλάδα. Οι μαθητές αυτοί επιλέχθηκαν μετά από δύο διαδοχικούς πανελλήνιους διαγωνισμούς Μαθηματικών: τον "Θαλή" (Νοέμβριος 2005 με συμμετοχή 15.000 μαθητών) και τον "Ευκλείδη" (Ιανουάριος 2006 με συμμετοχή 1.300 μαθητών, διακριθέντων στον προηγούμενο διαγωνισμό). Από το νομό Ηρακλείου διαγωνίστηκαν στην 23η Εθνική Μαθηματική Ολυμπιάδα "Αρχιμήδης" 14 μαθητές (είχαν διακριθεί στους προηγούμενους διαγωνισμούς "Θαλής" και "Ευκλείδης"). Ο αριθμός αυτός (14 μαθητές) είναι ο μεγαλύτερος αριθμός συμμετοχών από κάθε άλλη χρονιά και από τους μεγαλύτερους αριθμούς συμμετοχών από όλες τις περιοχές της Ελλάδας.\nΤο παράρτημα Ηρακλείου της Ελληνικής Μαθηματικής Εταιρείας με την προσπάθειά του, συμβάλλει στις επιτυχίες των μαθητών που συμμετέχουν σε μαθηματικούς διαγωνισμούς οργανώνοντας κάθε εβδομάδα (Σάββατο 10-12 π.μ.) ειδικά μαθήματα προετοιμασίας στα Μαθηματικά στο 1ο Λύκειο Ηρακλείου (Καπετανάκειο) για όλη τη διάρκεια της σχολικής χρονιάς.\nΟι μαθητές που βραβεύθηκαν χθες είναι οι εξής:\nΑπό τους μαθητές που διακρίθηκαν στο διαγωνισμό «Θαλής» πέτυχαν και στο δεύτερο διαγωνισμό της ΕΜΕ "ΕΥΚΛΕΙΔΗΣ 2006" οι εξής:\nΔοκιανάκης Μιχάλης, 3ο Γυμνάσιο\nΛουλάκη Μαρία, Πειραματικό Γυμνάσιο\nΜαραγκάκη Ευαγγελία, Εκπαιδευτήριο «Το Παγκρήτιο»\nΠαγωνάκης Δημήτρης, 2ο Γυμνάσιο\nΤσαγκαράκη Εμμανουέλα, Πειραματικό Γυμνάσιο\nΚρασανάκης Μανόλης, Πειραματικό Γυμνάσιο\nΜαγειρόπουλος Βαγγέλης, Πειραματικό Γυμνάσιο\nΜαραγκάκης Γιώργος-Μίλτος, Εκπαιδευτήριο «Το Παγκρήτιο»\nΡιστιβαεσιτς Σόνια, Μουσικό Γυμνάσιο\nΣμπώκος Δημήτρης, 6ο Γυμνάσιο\nΣωμαράκης Μανόλης, Γυμνάσιο Νέας Αλικαρνασσού\nΤρυπάκης Μανόλης, 5ο Γυμνάσιο\nΑλεξάκη Δανάη-Δέσποινα, 3ο Ενιαίο Λύκειο Ηρακλείου\nΧρυσός Γρηγόρης, 2ο Ενιαίο Λύκειο Ηρακλείου.\nΤέλος, στον τρίτο κατά σειρά διαγωνισμό «Αρχιμήδης» διακρίθηκε από το νομό Ηρακλείου ο Δημήτρης Παγωνάκης.\nΟι 43 μικροί Αϊνστάιν είναι:\nΒΑΡΔΑΚΗΣ ΓΙΩΡΓΟΣ ΓΥΜΝ Ν. ΑΛΙΚΑΡΝΑΣΣΟΥ\nΒΑΡΔΑΚΗΣ ΑΛΕΞΑΝΔΡΟΣ ΓΥΜΝΣΙΟ ΑΡΧΑΝΩΝ\nΓΩΝΙΑΝΑΚΗΣ ΜΑΝΩΛΗΣ ΖΑΝΝΕΙΟ ΙΔΙΩΤΙΚΟ ΓΥΜΝ\nΔΟΚΙΑΝΑΚΗΣ ΜΙΧΑΛΗΣ 3 ΓΥΜΝ ΗΡΑΚΛΕΙΟΥ\nΚΟΝΤΑΚΗΣ ΜΙΧΑΛΗΣ ΠΕΙΡΑΜΑΤΙΚΟ ΓΥΜΝ ΗΡΑΚΛΕΙΟΥ\nΛΟΥΛΑΚΗ ΜΑΡΙΑ ΠΕΙΡΑΜΑΤΙΚΟ ΓΥΜΝ\nΜΑΡΑΓΚΑΚΗ ΕΥΑΓΓΕΛΙΑ "ΕΚΠΑΙΔΕΥΤΗΡΙΟΝ ΤΟ ΠΑΓΚΡΗΤΙΟ"\nΡΟΔΙΤΑΚΗΣ ΜΥΡΩΝ ΠΑΓΚΡΗΤΙΟ ΓΥΜΝ\nΤΣΑΓΚΑΡΑΚΗ ΕΜΜΑΝΟΥΕΛΑ ΠΕΙΡΑΜΑΤΙΚΟ ΓΥΜΝ ΗΡΑΚΛΕΙΟΥ\nΑΓΑΠΑΚΗ ΕΥΑΓΓΕΛΙΑ 1 ΓΥΜΝ ΗΡΑΚΛΕΙΟΥ\nΒΑΚΟΥΦΤΣΗ ΝΑΤΑΣΑ ΠΑΓΚΡΗΤΙΟΝ\nΓΟΥΛΑ ΜΑΡΙΑ 1 ΓΥΜΝ ΝΕΑΣ ΑΛΙΚΑΡΝΑΣΣΟΥ\nΚΑΤΣΑΡΑΚΗΣ ΑΓΓΕΛΟΣ 1 ΓΥΜΝ ΗΡΑΚΛΕΙΟΥ\nΚΟΥΤΑΝΤΟΥ ΕΛΕΥΘΕΡΙΑ ΓΥΜΝ ΑΝΩΓΕΙΩΝ\nΚΡΑΣΑΝΑΚΗΣ ΕΜΜΑΝΟΥΗΛ ΠΕΙΡΑΜΑΤΙΚΟ ΓΥΜΝ ΗΡΑΚΛΕΙΟΥ\nΛΙΑΝΤΡΑΚΗ ΜΕΛΑΝΘΙΑ 1 ΓΥΜΝ ΗΡΑΚΛΕΙΟΥ\nΜΑΓΕΙΡΟΠΟΥΛΟΣ ΕΥΑΓΓ. ΠΕΙΡΑΜΑΤΙΚΟ ΓΥΜΝ ΗΡΑΚΛΕΙΟΥ\nΜΑΚΡΑΚΗ ΜΑΡΙΑ 3o ΓΥΜΝΑΣΙΟ\nΜΑΠΕΤΑΝΑΚΗΣ ΜΑΡΚΟΣ 2o ΓΥΜΝ ΗΡΑΚΛΕΙΟΥ\nΜΑΡΑΓΚΑΚΗΣ ΓΙΩΡ.-ΜΙΛΤΟΣ "ΕΚΠΑΙΔΕΥΤΗΡΙΟΝ ΤΟ ΠΑΓΚΡΗΤΙΟ"\nΚΑΡΑΜΠΑΤΖΑ ΜΑΡΙΛΕΝΑ 6o ΓΥΜΝ. ΗΡΑΚΛΕΙΟΥ\nΡΙΣΤΙΒΑΕΣΙΤΣ ΣΟΝΙΑ ΜΟΥΣΙΚΟ ΓΥΜΝ ΗΡΚΛΕΙΟΥ\nΣΜΠΩΚΟΣ ΔΗΜΗΤΡΗΣ 6ο ΓΥΜΝ ΗΡΑΚΛΕΙΟΥ\nΣΩΜΑΡΑΚΗΣ ΕΜΜΑΝΟΥΗΛ ΓΥΜΝ Ν. ΑΛΙΚΑΡΝΑΣΣΟΥ\nΤΖΩΡΤΖΟΠΟΥΛΟΥ ΚΥΡΙΑΚΟΥΛΑ 6ο ΓΥΜΝ ΗΡΑΚΛΕΙΟΥ\nΤΡΥΠΑΚΗΣ ΕΜΜΑΝΟΥΗΛ 5ο ΓΥΜΝ ΗΡΑΚΛΕΙΟΥ\nΑΛΕΞΑΚΗ ΔΑΝΑΗ-ΔΕΣΠ. 3 Ε.Λ. ΗΡΑΚΛΕΙΟΥ\nΓΙΑΝΝΑΤΟΣ ΒΑΣΙΛΗΣ 3 Ε.Λ. ΗΡΑΚΛΕΙΟΥ\nΔΑΣΚΑΛΑΚΗ ΑΡΤΕΜΙΣ Ε.Λ. ΧΑΡΑΚΑ\nΚΟΥΝΕΝΟΣ ΜΑΝΩΛΗΣ 1 Ε.Λ. ΜΕΛΕΣΩΝ\nΞΕΝΑΚΗΣ ΓΙΩΡΓΟΣ ΠΑΓΚΡΗΤΙΟ Ε.Λ.\nΠΑΠΑΔΗΜΗΤΡΑΚΗ ΜΥΡΤΩ-ΑΣΠ. 3 Ε.Λ. ΗΡΑΚΛΕΙΟΥ\nΣΠΑΝΑΚΗΣ ΑΛΕΞΑΝΔΡΟΣ ΜΟΥΣΙΚΟ ΓΥΜΝ ΗΡΑΚΛΕΙΟΥ\nΦΡΑΓΚΙΑΔΑΚΗ ΒΑΣΙΛΕΙΑ 2 Ε.Λ. ΗΡΑΚΛΕΙΟΥ\nΧΡΥΣΟΣ ΓΡΗΓΟΡΙΟΣ 2 Ε.Λ. ΗΡΑΚΛΕΙΟΥ\nΚΟΚΟΛΑΚΗΣ ΝΙΚΟΣ 8 Ε.Λ.\nΣΑΠΟΥΝΤΖΗΣ ΝΙΚΟΣ 7 Ε.Λ. ΗΡΑΚΛΕΙΟΥ\nΚΑΤΣΑΡΑΚΗΣ ΚΩΣΤΑΣ 2 Ε.Λ.\nΚΟΥΝΑΛΑΚΗΣ ΓΕΩΡΓΙΟΣ 2 Ε.Λ. ΗΡΑΚΛΕΙΟΥ\nΜΠΑΤΣΗ ΜΑΡΙΑ 3 Ε.Λ. ΗΡΑΚΛΕΙΟΥ\nΜΠΕΛΙΒΑΝΗΣ ΔΗΜΗΤΡΗΣ 3 Ε.Λ. ΗΡΑΚΛΕΙΟΥ\nΠΑΠΑΓΡΗΓΟΡΙΟΥ ΣΤΥΛΙΑΝΟΣ ΠΑΓΚΡΗΤΙΟ\nΕφημερίδα ΠΑΤΡΙΣ 26/3/2006\nΗμερομηνία καταχώρησης Παρασκευή, 6 Ιανουαρίου 2006\nΑλλαγές ατούς αριθμούς των διοριστέων , αναδιάταξη ειδικοτήτων» μοριοδότηση παλαιών αποφοίτων.\nΣε νέο διαγωνισμό, για διορισμούς εκπαιδευτικών μέσω του ΑΣΕΠ προχωρεί το υπουργείο Παιδείας το 2006, παρά το γεγονός ότι ο προηγούμενος διενεργήθηκε πέρσι. Όπως είπε στην «Α» η υπουργός Παιδείας Μαριέττα Γιαννάκου, ο εν λόγω διαγωνισμός προγραμματίζεται για το φθινόπωρο του τρέχοντος έτους. Θα περιλαμβάνει αλλαγές στους αριθμούς των διοριστέων, αναδιάταξη ειδικοτήτων και μοριοδότηση για τους παλιούς αποφοίτους. Παράλληλα, φέτος τροποποιείται επί τα βελτίω το καθεστώς των μεταθέσεων εκπαιδευτικών.\nΘα διενεργηθεί, επίσης, διαγωνισμός για τους μουσικούς -κάτι που εκκρεμεί από το 2001- και θα ξεκαθαρίσει το τοπίο σε ό,τι αφορά στους πτυχιούχους πανεπιστημιακών σχολών και τους αποφοίτους ωδείων.\nΟι προετοιμασίες για τον επικείμενο διαγωνισμό του ΑΣΕΠ, του οποίου η διενέργεια μέσα στο 2006 -και όχι το 2007 όπως αναμενόταν- αποτελεί θετική έκπληξη για τους εκπαιδευτικούς, έχουν ήδη ξεκινήσει στο κτίριο της οδού Μητροπόλεως.\nΗ σημαντικότερη καινοτομία αφορά στον κλάδο ΠΕ04 Φυσικών, ο οποίος «σπάει» στα τέσσερα: Φυσικούς, Χημικούς, Βιολόγους και Γεωλόγους. Κάθε μία από τις τέσσερις αυτές ειδικότητες, οι οποίες έως τώρα εντάσσονταν στον παραπάνω κλάδο, αποκτά πλέον δική της «υπόσταση».\nΜετά και την απαιτούμενη αναμόρφωση του ωρολογίου προγράμματος των σχολείων, οι εκπαιδευτικοί θα διδάσκουν το μάθημα της δικής τους ειδικότητας. Με την αναβάθμιση του μαθήματος της Χημείας στα σχολεία -όπου προστέθηκε μία επιπλέον ώρα- η αλλαγή αυτή κρίθηκε απαραίτητη και εκτιμάται ότι θα ικανοποιήσει τους ενδιαφερομένους, οι οποίοι θα ασχολούνται πλέον με το αντικείμενο που έχουν σπουδάσει.\nΣτον επικείμενο διαγωνισμό προγραμματίζονται επίσης αλλαγές ως προς τον αριθμό των διοριστέων ανά ειδικότητα. Θα προσληφθεί, για παράδειγμα, μεγαλύτερος αριθμός καθηγητών γερμανικής γλώσσας και μικρότερος αριθμός καθηγητών Πληροφορικής, ενώ εκτιμάται ότι με τη λειτουργία του Επαγγελματικού Λυκείου θα απαιτηθεί και μικρότερος αριθμός καθηγητών τεχνικών ειδικοτήτων.\nΣε σχέση με τους τελευταίους, πάντως, θα διατηρηθεί το καθεστώς που ίσχυσε και στο διαγωνισμό του 2005, οπότε και ισομοιράστηκαν οι διατιθέμενες θέσεις μεταξύ των αποφοίτων πολυτεχνικών σχολών και των αποφοίτων ΤΕΙ και ΑΣΕΤΕΜ/ ΣΕΛΕΤΕ. Μία ακόμη καινοτομία, που αναμένεται να τεθεί σε ισχύ στο διαγωνισμό του 2006, είναι π μοριοδότηαη των παλιών πτυχιούχων οι οποίοι με την κατάργηση της επετηρίδας ένιωσαν να διακατέχονται από αίσθημα «πικρίας».\nΣε όσους απέκτησαν το πτυχίο τους πριν από το 1995 θα δοθεί μισό μόριο για κάθε μήνα προϋπηρεσίας, κάτι που θα ενισχύσει σημαντικά τις πιθανότητες διορισμού τους.\nΦέτος, θα διενεργηθεί όμως και διαγωνισμός για τους μουσικούς (σ.σ. ο προηγούμενος πραγματοποιήθηκε το 2001) και θα διευθετηθούν οι εκκρεμότητες οι οποίες υπάρχουν, καθώς σύμφωνα με ασφαλείς πληροφορίες της «Α» θα ξεκαθαριστεί οτι οι πτυχιούχοι πανεπιστημιακών σπουδών θα απορροφώνται στη γενική εκπαίδευση, ενώ οι απόφοιτοι ωδείων θα κατευθύνονται στα μουσικά σχολεία.\nΠΗΓΗ: ΑΠΟΓΕΥΜΑΤΙΝΗ 2/01/2006\nΟι βασικές κατευθύνσεις της κυρίαρχης εκπαιδευτικής πολιτικής\nΗμερομηνία καταχώρησης 17/01/ 2006\nΑν κανείς «τινάξει» το «σώμα» των επιχειρούμενων αλλαγών στο χώρο της εκπαίδευσης, θα διαπιστώσει ότι η φιλοσοφία τους έχει τρία χαρακτηριστικά: Επιμονή στην εξεταστικοκεντρική κατεύθυνση του σχολείου, ασφυκτικό κομματικό έλεγχο της διοίκησης της εκπαίδευσης, επιχειρηματικό πνεύμα και λογική ιδιωτικοποίησης.\nΑπό τα μέσα της δεκαετίας του ΄90 ο κυρίαρχος σχεδιασμός στοχεύει ευθέως στη διατύπωση νέας πρότασης για το μοντέλο του σχολείου και του μαθητή / εκπαιδευτικού. Από το «προστατευτικό περιβάλλον» του σχολείου των «εξισωτικών τάσεων» και του κράτους πρόνοιας περνάμε σ΄ ένα νέο οικονομικό τοπίο, των ανταγωνισμών, της ανταποδοτικότητας και ως εκ τούτου οι μελλοντικοί εργαζόμενοι οφείλουν να μάθουν τους νέους ρόλους τους.\nΤο σχολείο των «εκπαιδεύσιμων» στην κοινωνία των «απασχολήσιμων» είναι αδύνατο να λειτουργήσει αν δεν συντριβούν τα «υποκείμενά» του. Από τη μια το φτηνό, πειθαρχημένο και «αποδοτικό» σχολείο χρειάζεται υποταγμένους και άβουλους εκπαιδευτικούς, χειραγωγημένους, με σχέσεις εργασίας τις οποίες καθορίζει η ανασφάλεια, οι εξετάσεις και το ρουσφέτι.\nΑπό την άλλη η κυρίαρχη μορφωτική προτεραιότητα της νεοφιλελεύθερης αναδιάρθρωσης για τη διαμόρφωση - αξιοποίηση των εργαζομένων, στηρίζεται σε ένα είδος γενικής μόρφωσης το οποίο δεν καλλιεργεί και δεν αναπτύσσει την συνθετική - αναλυτική σκέψη, δεν δίνει τις βάσεις για την ερμηνεία της κοινωνίας και του κόσμου. Πρόκειται για ένα είδος γενικής μόρφωσης με κεντρικό χαρακτηριστικό την πολυδιάσπαση της γνώσης, τον κατακερματισμό της. Από αυτόν τον ασύνδετο γαλαξία γνώσεων θα αξιοποιηθούν στην παραγωγή μόνο οι ελάχιστες άμεσα χρήσιμες. Οι υπόλοιπες γενικές γνώσεις είναι αναγκαίες απλά και μόνο για την ανάπτυξη της «εκμάθησης της μάθησης», στη βάση της εργαλειακής λογικής.\nΤο ζητούμενο για τη μορφωτική αντίληψη της νεοφιλελεύθερης αναδιάρθρωσης δεν είναι η σύνθεση των γνώσεων, η κατανόηση της κοινωνίας και του κόσμου, πολύ περισσότερο δεν είναι η ανάπτυξη δυνατοτήτων για την αλλαγή της κοινωνίας. Το ζητούμενο είναι η ανάπτυξη της «εκμάθησης της μάθησης», με στόχο την επιλεκτική αξιοποίηση τεμαχισμένων γνώσεων σε συνθήκες εργασίας που αλλάζουν.\nΗ εκπαίδευση ακριβαίνει ενώ\nτο περιεχόμενό της φθηναίνει\nΟι δαπάνες της Ελληνικής οικογένειας για εκπαίδευση - μόρφωση των παιδιών της καταλαμβάνουν όλο και μεγαλύτερο μέρος στο σύνολο της ιδιωτικής κατανάλωσης ενώ την ίδια στιγμή γίνονται όλο και περισσότερο ανελαστικές. Η υποχρηματοδότηση της Δημόσιας Εκπαίδευσης έχει οδηγήσει σε μια ολοένα και πιο ακριβή παιδεία, καθώς, σύμφωνα με την τελευταία Έρευνα Οικογενειακών Προϋπολογισμών της ΕΣΥΕ, οι ιδιωτικές εκπαιδευτικές δαπάνες των ελληνικών νοικοκυριών ξεπερνούν το 2,4% του συνόλου των ιδιωτικών δαπανών, ποσοστό υπερτετραπλάσιο του ευρωπαϊκού μέσου όρου.\nΩστόσο ίδιου μεγέθους πρόβλημα είναι ότι, όσο ακριβαίνει η εκπαίδευση, τόσο «φτηνότερο» γίνεται το περιεχόμενο της, όσο μεγαλώνει η τιμή της «μόρφωσης» των νέων ανθρώπων, τόσο μικραίνει το αντίκρισμά της για το μέλλον τους. Γιατί είναι πλέον «ηλίου φαεινότερον» ότι η εμπορευματοποίηση του σχολείου παράγει το φαινόμενο της «εκπαίδευσης της αμάθειας», δηλαδή, νέους με πολλά έτη σπουδών που δεν μπορούν να σκεφθούν κριτικά τον κόσμο στον οποίο ζουν. Με άλλα λόγια, το σημερινό σχολείο, αντί να εξοπλίζει τους μαθητές με κριτήριο για να ερμηνεύουν και να καλυτερεύουν τη ζωή, τυποποιεί, «συσκευάζει» και παραδίδει μια πληθώρα άψυχων, ξεκάρφωτων και συχνά αχρείαστων γνώσεων, σαν εμπόρευμα για κατανάλωση στις εξετάσεις, ή σε μια θέση εφήμερης «απασχόλησης».\nΗ κρίση του σχολείου και η διαχείρισή της\nΈχει σημασία στο σημείο αυτό να δούμε με ποιο τρόπο η κυβέρνηση και το ΥΠΕΠΘ διαχειρίζεται ή επιχειρεί να διαχειριστεί τα προβλήματα που έχουν δημιουργηθεί στην εκπαίδευση και τα οποία δεν είναι παρά αποτελέσματα της πολιτικής τους.\nΒλέποντας κανείς το ρημαδιό και το τέλμα που επικρατεί στην εκπαίδευση, σε όλες της τις βαθμίδες, μπορεί να θεωρήσει ότι το εκπαιδευτικό σύστημα δεν δουλεύει. Ωστόσο μια προσεκτικότερη παρατήρηση μπορεί να μας πείσει ότι το σύστημα στην πραγματικότητα δουλεύει!\nΠαράδειγμα η χρηματοδότηση της εκπαίδευσης. Τι επιτυγχάνεται με την υποχρηματοδότηση; Τι πετυχαίνει η Κυβέρνηση ; Πετυχαίνει μ΄ ένα σμπάρο δυο τρυγόνια.\nΑπό τη μια προσφέρει τροφή για κριτική στο δημόσιο εκπαιδευτικό σύστημα, υποδαυλίζει το κλίμα της δυσαρέσκειας, και μέσα από την καλλιέργεια μιας γενικευμένης αβεβαιότητας φορτίζει την μπαταρία στις παραπλανητικές σειρήνες των εκπαιδευτικών αλλαγών που έχει σχεδιάσει. Επιδέξια και αθόρυβα, με τη βοήθεια των ηλεκτρονικών μας κουβερνάντων (ΜΜΕ), μετά από όλα αυτά όλος ο «προβληματισμός» που αναπτύσσεται μοιάζει με τη θεωρία του πεπρωμένου στη θρησκευτική σκέψη όπου οι άνθρωποι αναφωνούν «είναι θέλημα θεού» για να εξηγήσουν ή να δικαιολογήσουν μια ορισμένη εξέλιξη των πραγμάτων.\nΑπό την άλλη εξαναγκάζει τα σχολεία «να συμμορφωθούν προς τας υποδείξεις» της, δηλαδή, να υιοθετήσουν τη συμπεριφορά ιδιωτικής επιχείρησης στα ζητήματα της διαχείρισης μαθητών και εκπαιδευτικών και βεβαίως στην εξεύρεση νέων πόρων.\nΠαράλληλα το φαινόμενο των επισημάνσεων και των διαμαρτυριών για την «αγραμματοσύνη» των αποφοίτων του εκπαιδευτικού συστήματος επιχειρείται να χρησιμοποιηθεί για την επιβολή συντηρητικών μεταρρυθμίσεων, με την συναίνεση της κοινής γνώμης, η οποία είχε για πάρα πολύ καιρό ζυμωθεί ότι κάτι δεν πάει καλά στην εκπαίδευση καθώς διεθνείς οργανισμοί, διανοούμενοι, γραπτός και ηλεκτρονικός τύπος, πολιτικοί, την βομβάρδιζαν με στοιχεία που καταγράφουν μια εικόνα «διάλυσης» των σχολείων. Με ταχυδακτυλουργική επιδεξιότητα επιτυγχάνουν να μετακυλίσουν όλη την ευθύνη στους μαθητές και τους εκπαιδευτικούς αποσιωπώντας πλήρως τις ευθύνες των εκπαιδευτικών δομών και διαδικασιών. Δεν φταίνε τα αναλυτικά προγράμματα, οι εξετάσεις και οι βαθμοί, οι κοινωνικές ανισότητες. Φταίνε οι δάσκαλοι που δεν δουλεύουν, οι μαθητές που δεν διαβάζουν και οι γονείς που δεν ενδιαφέρονται. Για αυτό και η συζήτηση ξαναγυρνά στην αξιολόγηση, τους δείκτες ποιότητας, τις εργασιακές σχέσεις των εκπαιδευτικών.\nΠΗΓΗ: ΠΑΤΡΙΣ 16/01/2006\nΗμερομηνία καταχώρησης 17/01/2006\nΣαράντα τέσσερις μαθητές από Γυμνάσια και Λύκεια του νομού Ηρακλείου διακρίθηκαν στον 66ο Πανελλήνιο Μαθητικό Διαγωνισμό Μαθηματικών "Ο Θαλής", που διοργάνωσε η Ελληνική Μαθηματική Εταιρεία.\nΟι μαθητές αυτοί καλούνται από το παράρτημα Ηρακλείου της ΕΜΕ να συμμετάσχουν στο διαγωνισμό "Ευκλείδης", που θα διεξαχθεί το προσεχές Σάββατο 21 Ιανουαρίου, στο Καπετανάκειο από τις 9 το πρωί μέχρι και τις 12 το μεσημέρι. Όσοι διακριθούν στο δεύτερο διαγωνισμό θα πάρουν μέρος στον "Αρχιμήδη" στις 25 Φεβρουαρίου για να επιλεγεί η Εθνική ομάδα που θα λάβει μέρος στην 23η Βαλκανική Μαθηματική Ολυμπιάδα (Κύπρος), στη 10η Βαλκανική Μαθηματική Ολυμπιάδα Νέων (Μολδαβία) και στην 47η Διεθνή Μαθηματική Ολυμπιάδα (Σλοβενία).\nΟι μαθητές που διακρίθηκαν στο διαγωνισμό "Ο Θαλής" είναι οι εξής:\nΒ΄ Γυμνασίου: Βαρδάκης Αλέξανδρος (Γυμνάσιο Αρχανών), Βαρδάκης Γιώργος (Γυμν. Ν. Αλικαρνασσού), Γωνιανάκης Μανώλης (Ζάννειο Ιδιωτ. Γυμνάσιο), Δοκιανάκης Μιχάλης (3ο Γυμν. Ηρακλείου), Κοντάκης Μιχάλης (Πειραματικό Γυμν.), Λουλάκη Μαρία (Πειραματικό Γυμν.), Μαραγκάκη Ευαγγελία (Παγκρήτιο), Παγωνάκης Δημήτρης (2ο Γυμν. Ηρακλείου), Ροδιτάκης Μύρων (Παγκρήτιο), Σπανάκης Αλέξανδρος (Μουσικό Γυμνάσιο), Τσαγκαράκη Εμμανουέλα (Πειραματικό Γυμνάσιο).\nΓ΄ Γυμνασίου: Αγαπάκη Ευαγγελία (1ο Γυμνάσιο Ηρακλείου), Αγγελής Νίκος, Βακουφτσή Νατάσα (Παγκρήτιο), Γουλα Μαρία (1ο Γυμν. Ν. Αλικαρνασσού), Κατσαράκης Άγγελος (1ο Γυμν. Ηρακλείου), Κουτάντου Ελευθερία (Γυμν. Ανωγείων), Κρασανάκης Μανώλης (Πειραματικό Γυμνάσιο), Καπετανάκης Μάρκος (2ο Γυμν. Ηρακλείου), Λιαντράκη Μελανθία (1ο Γυμνάσιο (Ηρακλείου), Μαγειρόπουλος Ευάγγελος (Πειραματικό Γυμν.), Μακράκη Μαρία (3ο Γυμν. Ηρακλείου), Καπετανάκης Μάρκος (2ο Γυμνάσιο Ηρακλείου), Μαραγκάκης Γιώργος-Μιλτ. (Παγκρήτιο), Μοχιανάκη-Καραμπατζάκη Μαριλένα (6ο Γυμν. Ηρακλείου), Ριστιβάεσιτς Σόνια (Μουσικό Γυμνάσιο), Σμπώκος Δημ. (6ο Γυμν. Ηρακλείου), Σωμαράκης Μανώλης (Γυμν. Ν. Αλικαρνασσού), Τζωρτζοπούλου Κυριακούλα (6ο Γυμν. Ηρακλείου), Τρυπάκης Μανώλης (5ο Γυμν. Ηρακλείου).\nΑ΄ Λυκείου: Αλεξάκη Δανάη-Δέσποινα (3ο Ε.Λ. Ηρακλείου), Γιαμάτος Βασίλης (3ο Ε.Λ. Ηρακλείου), Δασκαλάκη Άρτεμις (Ε.Λ. Χάρακα), Κουνενός Μανόλης (Ε.Λ. Μελεσών), Ξενάκης Γιώργος (Παγκρήτιο Ε.Λ.), Παπαδημητράκη Μυρτώ-Ασπασία (3ο Ε.Λ. Ηρακλείου), Φραγκιαδάκη Βασιλεία (2ο Ε.Λ. Ηρακλείου), Χρυσός Γρηγόρης (2ο Ε.Λ. Ηρακλείου).\nΒ΄ Λυκείου: Κοκολάκης Νίκος (8ο Ε.Λ. Ηρακλείου), Σαπουντζής Νίκος (7ο Ε.Λ. Ηρακλείου).\nΓ΄ Λυκείου: Κατσαράκης Κώστας (2ο Ε.Λ. Ηρακλείου), Κουναλάκης Γιώργος (2ο Ε.Λ. Ηρακλείου), Μπάτση Μαρία (3ο Ε.Λ. Ηρακλείου), Μπελιβάνης Δημήτρης (3ο Ε.Λ. Ηρακλείου), Παπαγρηγορίου Στέλιος (Παγκρήτιο Ε.Λ.).\nΠΗΓΗ: ΠΑΤΡΙΣ 17/01/2006\nCopyright © 2003 Γιάννης Μοσχονάς